ΒΙΝΤΕΟ - ντοκουμέντο: Η βόλτα του μακελάρη της Πόλης πριν την επίθεση και ενώ ψάχνει ταξί μετά την επίθεση - Dexi eXtrem\nHome / Διεθνή / ΒΙΝΤΕΟ - ντοκουμέντο: Η βόλτα του μακελάρη της Πόλης πριν την επίθεση και ενώ ψάχνει ταξί μετά την επίθεση\nΒΙΝΤΕΟ - ντοκουμέντο: Η βόλτα του μακελάρη της Πόλης πριν την επίθεση και ενώ ψάχνει ταξί μετά την επίθεση\n1/03/2017 08:10:00 π.μ. 0\nΤις τελευταίες ώρες έχει κάνει την εμφάνιση του στο διαδίκτυο ένα βίντεο που δείχνει τον μακελάρη της Κωνσταντινούπολης να βιντεοσκοπεί ακόμα και τον εαυτό του σε βόλτα πριν την επίθεση στο νάιτ κλαμπ που στοίχισε τη ζωή σε 39 ανθρώπους.\nΣυγκεκριμένα, στο βίντεο ο εν λόγω άνδρας είναι απόλυτα ήρεμος. Κάνει βόλτες και βλέπει αξιοθέατα στην Κωνσταντινούπολη, ενώ βιντεοσκοπεί τον εαυτό του στο πάρκο Γκεζί, το οποίο βρίσκεται στην πλατεία Ταξίμ.\nΔείτε το βίντεο από το Gallery İstanbul:\nΠροηγουμένως, οι αρχές είχαν δώσει στη δημοσιότητα βίντεο με τον δράστη από ένα γκισέ, το οποίο πιστεύεται ότι τραβήχτηκε λίγες ημέρες πριν την επίθεση.\nΟ μακελάρης της Κωνσταντινούπολης ψάχνει για ταξί για να διαφύγει\nΟ δράστης του μακελειού στο νυχτερινό κέντρο της Κωνσταντινούπολης προσπαθεί να βρει ταξί, προκειμένου να απομακρυνθεί από τον τρόπο της επίθεσης.\nΤο βίντεο - σοκ έδωσε στο φως της δημοσιότητας το τουρκικό Haberturk. Σε αυτό φαίνεται ο άνδρας που σκότωσε 39 ανθρώπους, να ψάχνει να βρει ταξί, αμέσως μετά την αποτρόπαια πράξη του.\nΜάλιστα, φαίνεται να έχει έντονη λογομαχία με οδηγό ενός ταξί, στο οποίο επιβαβάστηκε αρχικά. Και αφού έχει τον έντονο διαξιφισμό, κατεβαίνει και ψάχνει να βρει άλλο.


Υπερδραστήρια – Ευερέθιστη Κύστη | Πρωτογέρου Β.\nΗ υπερδραστήρια ή ευερέθιστη ουροδόχος κύστη είναι μια κατάσταση κατά την οποία η κύστη χάνει την ικανότητα της να διαχειρίζεται τα ούρα που πέφτουν μέσα της. Αυτό έχει ως αποτέλεσμα να ενεργοποιείται μόνη της σε μικρότερο ή μεγαλύτερο βαθμό και να προκαλεί από έντονη επιθυμία ούρησης μέχρι και ούρηση η οποία επειδή είναι απρόβλεπτη δεν προλαβαίνει ο ασθενής να πάει στην τουαλέτα κι έτσι εμφανίζεται ακράτεια ούρων.\nΤα αίτια είναι πολλά. Οποιοσδήποτε παράγοντας που δρα ερεθιστικά στην κύστη μπορεί να προκαλέσει το πρόβλημα αυτό. Τέτοια είναι οι κυστίτιδες αλλά και οι άλλες ουρολοιμώξεις όπως και οι προστατίτιδες, η λιθίαση της κύστης ή του κάτω τμήματος του ουρητήρα και σπανιότερα ο καρκίνος της ουροδόχου κύστεως. Η καλοήθης υπερτροφία του προστάτη επίσης, φράσει την έξοδο της κύστης και την αναγκάζει σε καταπόνηση, με κάθε ούρηση να προκαλεί προοδευτικά αλλοιώσεις στην κύστη και οδηγεί τελικά στην εμφάνιση υπερδραστήρια κύστης. Αυτές οι μορφές είναι πιο εύκολα θεραπεύσιμες γιατί η συμπεριφορά της κύστης είναι αντιδραστική προς συγκεκριμένο αίτιο και δεν κρύβει ειδική παθολογία της κύστης. Σπανιότερα υπάρχουν νευρολογικά αίτια που προκαλούν το πρόβλημα αυτό ενώ πολύ συχνά δεν υπάρχει κάποια ξεκάθαρη αιτιολογία.\nΆμεση Ανακούφιση - Οριστική Θεραπεία\nΤα συμπτώματα είναι χαρακτηριστικά. Ο ασθενής νιώθει μια επιθυμία για ούρηση που είναι αιφνίδια και κλιμακώνεται απότομα και δεν προλαβαίνει την τουαλέτα με αποτέλεσμα να εμφανίζει απώλεια ούρων. Συχνά η επιθυμία ελέγχεται και παρότι δεν εμφανίζεται ακράτεια αλλά αίσθημα επιτακτικότητας που καταλήγει σε κανονική ούρηση στη λεκάνη, πρόκειται για μια ενοχλητική κατάσταση γιατί ο ασθενής ζει με το άγχος μήπως η επόμενη ούρηση καταλήξει σε ακράτεια. Επίσης συχνά η ούρηση είναι δυσανάλογα μικρή σε σχέση με την επιθυμία που είχε ο ασθενής.\nΗ διάγνωση γίνεται συχνά από το ιστορικό και μόνο, ενώ συχνά είναι απαραίτητες κι άλλες εξετάσεις όπως καλλιέργεια ούρων, κυτταρολογική ούρων, υπερηχογράφημα και μερικές φορές και κυστεοσκόπηση. Ο ουροδυναμικός έλεγχος είναι μια ειδική εξέταση που θα χρησιμοποιηθεί κάποιες φορές. Είναι μια ειδική εξέταση κατά την οποία τοποθετούμε ηλεκτρονικούς καθετήρες στην κύστη και στο ορθό και μέσω αυτών μετράμε τις πιέσεις και τη λειτουργία της κύστης. Θα επιβεβαιώσει τη διάγνωση αλλά συχνά δε θα αποκαλύψει την αιτία.\nΗ θεραπεία προσπαθεί κατά αρχήν να αντιμετωπίσει το αίτιο που προκαλεί το πρόβλημα αυτό. Έτσι η χορήγηση αντιβιοτικών, η αφαίρεση του λίθου, η αντιμετώπιση του καρκίνου και της καλοήθους υπερπλασίας του προστάτη θα συμβάλλουν σημαντικά ή και θα λύσουν το πρόβλημα. Πέρα από την αιτιολογική θεραπεία έχουμε πλέον και φάρμακα που δρουν απευθείας στην κύστη και προσπαθούν να ελέγξουν την υπερλειτουργία της. Πλέον σήμερα έχουμε αρκετά φάρμακα στην κατηγορία αυτή τα οποία μπορούν να χρησιμοποιηθούν μόνα τους ή σε συνδυασμούς. Στις περιπτώσεις όμως που ούτε αυτά δουλεύουν, τη λύση μπορεί να δώσει η χρήση του Botox. Η γνωστή ουσία που χρησιμοποιούν οι πλαστικοί χειρουργοί έχει πλέον επίσημη ένδειξη για την αντιμετώπιση της υπερδραστήριας κύστης. Μέσω ειδικού κυστεοσκοπίου και με λεπτή βελόνα ενίεται ενδοσκοπικά στο τοίχωμα της κύστης και προσφέρει σημαντική βοήθεια εκεί που τα χάπια δε δουλεύουν. Η διαδικασία χορήγησης είναι απλή και απαιτεί ήπια μέθη και ο ασθενής φεύγει την ίδια μέρα από την κλινική.\nΗ υπερευαίσθητη / υπερδραστήρια κύστη είναι μια ενοχλητική κατάσταση που φθάνει μέχρι και την ακράτεια ούρων. Με τα μέσα όμως που έχουμε σήμερα στη διάθεση μας η αντιμετώπιση της είναι πλέον πάρα πολύ αποτελεσματική και αποκαθιστά την ποιότητα ζωής των ασθενών.


Τα ζώδια σήμερα Παρασκευή 26 Ιουνίου 2020 | PeristeriNews.gr\nΑρχική » News » Τα ζώδια σήμερα Παρασκευή 26 Ιουνίου 2020\nΤα ζώδια σήμερα Παρασκευή 26 Ιουνίου 2020\nΔιαβάστε την ημερήσια πρόβλεψη για το ζώδιό σας, σήμερα αδράξτε την ενέργεια της ατμόσφαιρας και να περάστε στην πράξη.\nΑναταράξτε συθέμελα τη ρουτίνα σας. Για κάποιους, «ρουτίνα» δεν σημαίνει μια σειρά καθημερινών συνηθειών. Περισσότερο είναι ο χειρισμός των θεμάτων, όπως προκύπτουν. Σε αυτή την περίπτωση, αναλογιστείτε αν τελικά σπαταλάτε χρόνο και ενέργεια από την έλλειψη προγραμματισμού. Σίγουρα κάποιοι τομείς σας αναστατώνουν περισσότερο και από εκεί θα αρχίσει να αυξάνει η παραγωγικότητά σας αν την οργανώσετε.\nΑνοίξτε χώρο για τη μούσα σας, η δημιουργικότητά σας θα πάρει την ανιούσα, αν ακολουθήσετε την παρόρμησή σας. Είναι η στιγμή να ακολουθήσετε την έμπνευση, ακόμα και με κάποια μορφή ακτιβισμού. Ο αυθορμητισμός γίνεται το καύσιμό σας, για δράσεις με φίλους ή ανέλπιστες συναντήσεις που θα επιφέρουν συμπράξεις. Όσο πιο ελαστικοί είστε, τόσο περισσότερες νέες δεξιότητές σας θα ανακαλύπτετε.\nΏρα να αφεθείτε επιτέλους στη ροή της ζωής, θα σας χαροποιήσει μια ανέλπιστη επίσκεψη φίλων ή επικοινωνία με αγαπημένους σας. Μπορεί να νιώσετε το έναυσμα να εξομαλύνετε το κλίμα έντασης χρόνων με έναν συγγενή. Κάθε διαδικασία οικειότητας θα σας κάνει να νιώσετε πιο γειωμένοι. Ένας άνεμος αλλαγής μπορεί να σας στρέψει σε καινούργιες κατευθύνσεις.\nΕτοιμαστείτε για θετικές ανατροπές, ενδέχεται να άρετε ακόμα και κοινωνικούς περιορισμούς, που δεν ξέρατε καν ότι είχατε θέσει στον εαυτό σας. Είναι πιθανό να αφήσετε τη δουλειά για μια αυθόρμητη απόδραση, είτε να έχετε μια αιφνίδια αναλαμπή. Τα ιδεαλιστικά σας οράματα θα είναι ανεξάντλητα, γι’ αυτό μην θελήσετε να τα τελειοποιήσετε τώρα. Μοιραστείτε τα με ομοϊδεάτες και επεξεργαστείτε κάθε άποψη που θα εκφραστεί.\nΟνειρευτείτε χωρίς να χάνετε την επαφή με τον ρεαλισμό. Ακολουθήστε την παρόρμησή σας, θα οδηγήσει σε καινοτόμες ιδέες. Να έχετε φορτισμένες τις ηλεκτρονικές συσκευές και δεν αποκλείεται να δεχθείτε ανέλπιστες προτάσεις. Είτε να καθοδηγήσετε νεαρότερα άτομα, σε μια τροπή γεγονότων που δεν είχατε προβλέψει. Μπορείτε να καταφέρετε πολλά με τον αυθορμητισμό και στα οικονομικά σας, αν στοχεύσετε στην εξασφάλιση και τολμήσετε υπολογισμένα ρίσκα.\nΗ συντηρητική φύση σας δεν συνηθίζει να παραμερίζει τον προγραμματισμό της, αλλά ενδείκνυται τώρα. Επειδή η ζωή σας έχει καταστεί υπερβολικά προβλέψιμη, χρειάζεται μια καλή δόση δημιουργικότητας. Αν αλλάξετε τρόπο ή τόπο δράσης, το πάθος σας θα έλξει την προσοχή των κατάλληλων ατόμων. Ακολουθήστε το ένστικτό σας, τόσο σε επαγγελματικό όσο και σε ρομαντικό επίπεδο.\nΗ οπτική σας λαμβάνει μια καλοδεχούμενη ευαίσθητη ώθηση. Η προοπτική να συγχωρήσετε και να ξεπεράσετε καταστάσεις, θα φαντάζει πιο αποδεκτή και αντικειμενική απ’ όσο συνήθως. Μια σχετική συζήτηση θα σας απελευθερώσει από ένα συναισθηματικό βάρος, κάτι που θα σας εκπλήξει ευχάριστα. Αξιοποιήστε τις δονήσεις τις ατμόσφαιρας, για να μην κρατήσετε καμία πικρία μέσα σας.\nΕίστε πιο ορμητικοί και κοινωνικοί απ’ όσο συνήθως. Θα αναζητήσετε δραστηριότητες με το ταίρι σας και άλλα άτομα, καθώς αποζητάτε ενθουσιώδεις προοπτικές. Το διαδίκτυο μπορεί να βοηθήσει να ανταλλάξετε απόψεις αλλά και να εντοπίσετε πληθώρα ευκαιριών για μελλοντικά σχέδια. Διαδώστε τώρα τις εξαιρετικές ιδέες σας, ακόμα και με έντονους διαλόγους.\nΜπορείτε να αλλάξετε την καθημερινότητά σας. Στρέψτε το βλέμμα στους στόχους σας και θα λάβετε την «επιφοίτηση» ανόρθωσης της ευημερίας σας. Μπορείτε να ιδρώνετε και να το διασκεδάζετε, αν συνδυάσετε διάφορες πρακτικές εξάσκησης. Είστε σε διάθεση αλλαγών, γι’ αυτό πειραματιστείτε με τις εναλλακτικές επιλογές αντί των γαλακτοκομικών. Ακόμα και μια λεπτομέρεια μπορεί να οδηγήσει σε εξελίξεις βελτίωσης της ζωής σας.\nΘα ανυπομονείτε να δράσετε πριν καν πιείτε τον πρώτο σας καφέ. Θα θέλετε να εξερευνήσετε άγνωστα πεδία, από μια σύντομη απόδραση μέχρι ένα ταξίδι, χωρίς να ρισκάρετε την υγεία σας. Κάθε αλλαγή σκηνικού και νέα εμπειρία θα σας συνδέσει με τις δυνατότητές σας. Ακόμα και η ανταλλαγή ιδεών μέσω διαδικτύου, θα βοηθήσει να δείτε τη ζωή διαφορετικά.\nΗ δύναμη της έλξης σας παίρνει την ανιούσα. Έχετε τα φόντα να βρείτε πηγές εσόδων ή χρηματοδότησης, αν εστιάσετε στα κενά των σχεδίων σας. Αξιοποιήστε το έναυσμα για να επιστρατεύσετε συμμάχους σε έναν ανθρωπιστικό στόχο σας. Προσεγγίστε φίλους που μπορούν να σας ανοίξουν νέες πόρτες καριέρας. Μπορεί και να θέλετε να κάνετε το επόμενο βήμα στη σχέση με το ταίρι σας. Για ό,τι κι αν πρόκειται, ακολουθήστε το συναίσθημά σας και θα δείτε να γκρεμίζονται όλα τα τείχη γύρω σας.\nΗ σύμπραξη πρέπει να γίνει προτεραιότητά σας. Θα σας εκπλήξουν ευχάριστα οι πιο ασυμβίβαστες προσεγγίσεις, γι’ αυτό πάψτε να είστε αινιγματικοί. Αποφασίστε ρεαλιστικά αν θέλετε επιπλέον χώρο και χρόνο για εσάς, είτε να περνάτε περισσότερο χρόνο με το ταίρι και τους φίλους σας. Η δημιουργική συζήτηση θα τονώσει και τον αυθορμητισμό σας, για να διασκεδάσετε μαζί σε αυτή τη συνεργατική διαδικασία.


ΤΑ ΝΕΑ ΤΟΥ ΗΡΑΚΛΗ: « Η πιο μεγάλη μέρα »\n« Η πιο μεγάλη μέρα »\nΜύνημα για την συνέχεια έστειλε ο Ταϊ με δηλώσεις του στον Αrenafm 89.4 , ενω αναφέρθηκε και στον τραυματισμό του και γενικότερα για την προσπάθεια των κυανόλευκων.\nΓια τον τραυματισμό του δήλωσε : «Ήταν μια άτυχη στιγμή . Βρισκόμουν στην μέση του γηπέδου και ο αντίπαλος προσπάθησε να μου κλέψει την μπάλα . Το πόδι μου κόλλησε ανάμεσα στα δικά του. Άκουσα ένα «κρακ» και το κακό έγινε. Τώρα θα πρέπει αύριο (5/6) να χειρουργηθώ και να ακολουθησω ένα ειδικό πρόγραμμα. Θα μείνω για ένα μήνα στην Ελλάδα και στην συνέχεια θα πάω για τρεις μήνες στην Βραζιλία. Θα ακολουθησω τις οδηγίες του γιατρό μου και ελπίζω να πάνε όλα καλά . μόλις τα καταφέρω να ξεπεράσω το πρόβλημα μου θέλω να επιστρέψω στην ομάδα του Ηρακλή».\nΣυνεχίζοντας ο βραζιλιάνος ποδοσφαιριστής συμπλήρωσε :«Πήγα τις τελευταίες δυο μέρες στην προπόνηση και είδα τους συμπαίκτες μου. Διαπίστωσα ότι έχουν πάθος και δυνατότητες για να μπορέσουμε να πάρουμε την νίκη μέσα στο Αγρίνιο. Στον τελευταίο αγώνα ( Με Ολυμπιακό Βόλου) παίξαμε καλά όμως είχαμε ατυχία. Αυτό όμως είναι το ποδόσφαιρο. Αύριο είναι η πιο μεγάλη μέρα για τον Ηρακλή που πρέπει να τα καταφέρει για να ελπίζει για την συμμετοχή του στην Σούπερ Λίγκ»\nΟ λατινοαμερικάνος ποδοσφαιριστής θέλησε να ευχαριστήσει τους ανθρώπους της ομάδας και εξήγησε :«Είχα μια εξαιρετική συμπαράσταση από την πρώτη στιγμή. Η διοίκηση του Ηρακλή ήταν στο πλευρό μου και μου έδωσε κουράγιο να αντιμετωπίσω την κατάσταση. Αυτό συμβαίνει για πρώτη φορά στην καριέρα μου και το έχω εκτιμήσει».\nΌσο αφορά την δική του παρουσία είπε χαρακτηριστικά :«Μίλησα με την γυναίκα μου και πήρα κάποιες αποφάσεις. Είμαι ιδιαίτερα χαρούμενος που βρέθηκα στον Ηρακλή. Μου αρέσει η Ελλάδα , η ομάδα και οι φίλαθλοι μας. Ξέρω ότι είναι απογοητευμένοι από τα τελευταία αρνητικά αποτελέσματα, αλλά θα πρέπει να σηκώσουμε το κεφάλι και να κοιτάξουμε παρακάτω. Πρέπει να παλέψουμε για την Σούπερ Λίγκ».\nΑναρτήθηκε από iraklis- news.blogspot.com στις 15:36


Μια κοινωνία για όλους: 2012\nΕλλάδα και Ιταλία στον πόλεμο της Ευρώπης - Η κατάσταση σε Ελλάδα και Ιταλία... (Video της εκδήλωσης - Δευτέρα 03/12)\nΑναρτήθηκε από Γιάννης Αγγέλου στις 9:15 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Γιάννης Αγγέλου στις 11:58 π.μ. Δεν υπάρχουν σχόλια: Σύνδεσμοι σε αυτήν την ανάρτηση\n(*) Η έρευνα αυτή του Reuters δημοσιεύτηκε νωρίς το πρωί σήμερα. Σε αυτήν συμπεριλαμβάνεται και η εξής δήλωσή μου: "These are loans from one bankrupt bank to another bankrupt bank… It is scandalous the troika stays silent about this form of corruption while handing over billions of taxpayers' money to these banks." [Πρόκειται για δάνεια της μίας πτωχευμένης τράπεζας στην άλλη.. Αποτελεί σκάνδαλο ότι η τρόικα παραμένει βουβή μπροστά σε αυτή την μορφή διαφθοράς την στιγμή που παραδίδονται δισεκατομμύρια ευρώ των φορολογούμενων σε αυτές τις τράπεζες.]\n(για την αντιγραφή γγα)\nΑναρτήθηκε από Γιάννης Αγγέλου στις 8:05 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Γιάννης Αγγέλου στις 12:36 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΆρχισαν τα όργανα ή είναι παλαιά όργανα;;;\nΤο London μουντό, το hotel ιστορικό, τα έξοδα πληρωμένα… (αναδημοσίευση από www.pheme.gr)\nΤο London μουντό, το hotel ιστορικό, τα έξοδα πληρωμένα…\nΟι εντυπώσεις συμβούλων του Μεγάρου Μαξίμου από το.. τζαμπέ ταξιδάκι τους στο Λονδίνο.\nΑνήκουν στη θρυλική Μονάδα Παρακολούθησης Κυβερνητικού Έργου της Γενικής Γραμματείας Πρωθυπουργού, που είχε συστήσει ο κ. Γιώργος Παπανδρέου.\nΑντιπροσωπεύουν τους ιθύνοντες νόες, τους επίλεκτους τεχνοκράτες που έχει επιφορτισθεί με την παρακολούθηση του κυβερνητικού έργου, ανεξαρτήτου κυβερνήσεως και ηγέτη του κράτους.\nΒλέπετε, καθήκον τους είναι να προνοούν, να φροντίζουν για την εύρυθμη λειτουργία του κράτους. Γι’ αυτό και ενώ διορίσθηκαν επί Γιώργου Παπανδρέου, συνεχίζουν αδιαλείπτως το έργο τους επί Αντώνη Σαμαρά.\nΜπορεί να είδαν το πρωθυπουργικό γραφείο να καταλαμβάνεται σε μικρό χρονικό διάστημα από τέσσερα πρόσωπα (Γιώργος Παπανδρέου, Λουκάς Παπαδήμος, Παναγιώτης Πικραμμένος, Αντώνης Σαμαράς), οι ίδιοι, ωστόσο, συνεχίζουν με αυταπάρνηση να προσφέρουν τις πολύτιμες υπηρεσίες τους στο ελληνικό κράτος.\nΛογικό είναι λοιπόν τα δυο στελέχη της Μονάδας Παρακολούθησης Κυβερνητικού Έργου, έπειτα από έναν.. ολόκληρο χρόνο δουλειάς στη Γενική Γραμματεία του Πρωθυπουργού, να θέλουν να "αποδράσουν" στο Ολυμπιακό Λονδίνο. Να περάσουν λίγες στιγμές ξεκούρασης και ανεμελιάς σε κάποιο από τα πολυτελή ξενοδοχεία του Λονδίνου. Να παρακολουθήσουν από τις θέσεις των επισήμων τους Ολυμπιακούς Αγώνες, προσμένοντας ελληνικές διακρίσεις.\nΤώρα αν οι δυο πρωθυπουργικοί σύμβουλοι βρίσκονται στο Λονδίνο χωρίς να έχουν κάνει χρήση της κανονικής τους αδείας, μικρό το κακό. Δεν είναι δα και είναι τόσο σοβαρό θέμα για να προκαλέσει την εξέγερση των συναδέλφων τους που παραμένουν στο πόστο τους…\nΑς φρόντιζαν και οι ίδιοι να προετοιμάσουν επιμελώς το δικό τους σκασιαρχείο! Ας εξασφάλιζαν και οι ίδιοι, φερ’ ειπείν, δωρεάν εισιτήρια των Ολυμπιακών Αγώνων και σειρά άλλων προνομίων. Ο κύριος και η κυρία που κάθονται στο διπλανό τους γραφείο, πως τα κατάφεραν να αποδράσουν στο Λονδίνο με όλα τα ναύλα πληρωμένα!\nΑς μην γκρινιάζουν λοιπόν οι ατυχήσαντες πρωθυπουργικοί σύμβουλοι, ας μην μεμψιμοιρούν. Δεν τους φταίει κανείς που λιώνουν στην άδεια Αθήνα, ενώ οι δυο συνάδελφοι τους, με τις υψηλές διασυνδέσεις, περνούν ζάχαρη στο Λονδίνο, προσμένοντας μετά τη λήξη των Ολυμπιακών Αγώνων, την έναρξη της θερινής τους άδειας…\nΑναρτήθηκε από Γιάννης Αγγέλου στις 10:25 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑπαισιόδοξος ο Γ. Παπακωνσταντίνου για\nτη διάρκεια της κυβέρνησης\nΑπαισιόδοξος σε ότι αφορά στη διάρκεια της θητείας της κυβέρνησης εμφανίζεται ο πρώην υπουργός Οικονομικών Γιώργος Παπακωνσταντίνου, σε συνέντευξή του στο γερμανικό οικονομικό περιοδικό «Wirtschaftswoche». Σημειώνει ότι δεν του αρέσει «το πως ΠΑΣΟΚ και ΔΗΜΑΡ, σε αυτή την κρίσιμη στιγμή, συμμετέχουν στην κυβέρνηση με μισή καρδιά», ωστόσο, δηλώνει βέβαιος ότι η χώρα θα παραμείνει στην Ευρωζώνη.\n«Είναι σημαντικό να δούμε τώρα τα γεγονότα ως μια κλήση αφύπνισης», υπογραμμίζει ο κ. Παπακωνσταντίνου, συμπληρώνοντας πως «πρέπει να αλλάξει εκ θεμελίων ο τρόπος που λειτουργούν οι δημόσιες υπηρεσίες και το κράτος, το φορολογικό σύστημα και η κοινωνική πρόνοια».\nΠαράλληλα, υπεραμύνεται της πολιτικής που άσκησε και αναφέρεται στα βήματα προόδου που σημειώθηκαν, με την μείωση π.χ. του πρωτογενούς ελλείμματος κατά 8% σε δύο χρόνια και με την εφαρμογή μεταρρυθμίσεων στο φορολογικό σύστημα, στο σύστημα υγείας και στο συνταξιοδοτικό. Αναφέρει ακόμα και το γεγονός ότι φορολογικοί παραβάτες οδηγούνται πλέον στη φυλακή.\nΓια τον κυβερνητικό συνασπισμό που σχηματίστηκε μετά τις εκλογές, εξηγεί ότι θα προτιμούσε ένα σχήμα όπως στην Γερμανία, όπου όλα τα κόμματα ορίζουν υπουργούς, ενώ σχετικά με τους υπουργούς της Νέας Δημοκρατίας, σημειώνει ότι πολλοί από αυτούς δεν υπήρξαν ιδιαίτερα επιτυχημένοι στην τελευταία τους θητεία και αναφέρει ότι θα προτιμούσε περισσότερους τεχνοκράτες και φρέσκα πρόσωπα.\nΠροβλέπει ότι αυτός ο συνασπισμός συνιστά μεγάλη πολιτισμική μεταβολή για την Ελλάδα και τάσσεται υπέρ της κατάργησης του μπόνους των 50 εδρών που δίνει ο εκλογικός νόμος στο νικητή.\nΑπό τη νέα κυβέρνηση δηλώνει ότι περιμένει να προωθήσει αποφασιστικά τη σύνδεση της απόδοσης των δημοσίων υπαλλήλων με την αμοιβή τους και τονίζει ότι το πολιτικό σύστημα και η δημόσια διοίκηση στην Ελλάδα αντιτάσσονται στην αλλαγή.\nΑπαντώντας σε ερώτηση σχετικά με την απροθυμία χωρών όπως η Φινλανδία, η Γερμανία και η Ολλανδία να συνεχίσουν να συμμετέχουν στην παροχή βοήθειας προς την Ελλάδα, ο κ. Παπακωνσταντίνου αναφέρει ότι αυτές οι χώρες επωφελήθηκαν πάρα πολύ από το ευρώ και ιδιαίτερα η Γερμανία και πως θα έπρεπε η Καγκελάριος Μέρκελ να επισκεφθεί την Ελλάδα, αλλά και την Ιταλία και την Ισπανία. «Οπωσδήποτε θα υπήρχαν διαδηλώσεις, αλλά εάν σεβόταν τα συναισθήματα των ανθρώπων και δεν παρουσιαζόταν ως κατακτητής, η επίσκεψη θα είχε πολύ σημαντικό αποτέλεσμα. Η Γερμανία και η γερμανική κυβέρνηση προκαλούν την εντύπωση ότι δεν γνωρίζουν πώς πρέπει να χειριστούν την τεράστια δύναμη που έχουν στην Ευρώπη. Μερικές φορές η Γερμανία κοιτάζει υπερβολικά προς το εσωτερικό της. Θα έπρεπε να χρησιμοποιεί έξυπνα τη δύναμή της και να είναι συγχρόνως ανεκτική», επισημαίνει.\nΟ πρώην υπουργός Οικονομικών πάντως, δεν θεωρεί ότι η κυβέρνηση της οποίας ήταν μέλος μπορούσε να έχει κάνει διαφορετικές επιλογές στην αντιμετώπιση της κρίσης ή να έχει ενεργήσει ταχύτερα, καθώς, όπως λέει, όταν ανέλαβε, «τα πράγματα ήταν ήδη τελείως εκτός ελέγχου» και προσθέτει ότι η οικονομική ύφεση του 2008, προκάλεσε την εκτόξευση του χρέους. «Δεν νομίζω ότι θα έπρεπε να λάβουμε με διαφορετικό τρόπο τις σημαντικές αποφάσεις. Κάποια πράγματα δεν εξαρτώνται από εμάς. Θα επιθυμούσαμε ένα καθαρά ευρωπαϊκό πρόγραμμα βοήθειας, όμως η Γερμανία επέμεινε να συμπεριλάβει το Διεθνές Νομισματικό Ταμείο. Στην Ελλάδα το ΔΝΤ θεωρείται οργανισμός που καταστρέφει τις εθνικές οικονομίες. Αυτό δημιούργησε δυσφορία», εξηγεί, αλλά διευκρινίζει ότι τελικά το ΔΝΤ στην πράξη ήταν συχνά πιο ρεαλιστικό ως προς τους στόχους και τον χρόνο επίτευξής τους από ότι οι Ευρωπαίοι, οι οποίοι, επισημαίνει, επέμεναν επειδή ορισμένα κράτη-μέλη ασκούσαν πίεση.\nΑυτή ήταν η συνέντευξη που παραχώρησε ο πρώην τσάρος της ελληνικής οικονομίας, ο γνωστός και ως «ύπαρχος του Τιτανικού». Δεν του αρέσει «πως ΠΑΣΟΚ και ΔΗΜΑΡ, σε αυτή την κρίσιμη στιγμή, συμμετέχουν στην κυβέρνηση με μισή καρδιά», ωστόσο, δηλώνει βέβαιος ότι η χώρα θα παραμείνει στην Ευρωζώνη.\nΠολύ ωραία μας τα λέει ο κος Παπακωνσταντίνου, ειδικά όταν αναφέρεται στην οικονομική πολιτική που ακολούθησε. Δεν αναφέρει κάπου, όμως, πώς η χώρα, ενώ, σύμφωνα με όσα ο ίδιος ισχυριζόταν, το 2012 θα «έβγαινε στις αγορές», υποχρεώθηκε σε κούρεμα και σε ύφεση για Πέμπτη χρονιά. Δε μας εξηγεί πώς η ανεργία έχει φτάσει σε πρωτοφανή ποσοστά, πώς οι μικρομεσαίες επιχειρήσεις κλείνουν η μια μετά την άλλη, με τη μορφή ντόμινο, πώς το σύστημα υγείας έχει καταρρεύσει ΠΛΗΡΩΣ, πώς τα φορολογικά συστήματα αλλάζονται συχνότερα από πουκάμισα, πώς δημιουργείται πλεόνασμα, πώς τα έσοδα των ΔΟΙ είναι λιγότερα κατά 40% αυτών του 2010, πώς το κράτος ΔΕΝ αποδίδει ΦΠΑ σε επιχειρήσεις, πώς ενώ υπάρχουν ΔΟΙ το χαράτσι των ακινήτων το έχει «χρεωθεί» η ΔΕΗ. Μήπως οφείλει κάποιες εξηγήσεις για το περίφημο πρόγραμμα ΗΛΙΟΣ; Για την κατάρρευση της ΔΕΗ; Για τους μεγάλους χρεώστες της ΔΕΗ που ΔΕΝ έκανε το παραμικρό, είτε ως ΥΠΟΙΚ, είτε ως Υπουργός Ενέργειας; Μήπως μπορεί να μας εξηγήσει, επίσης, πόσο κέρδισε η οικονομία της χώρας με τις οριζόντιες περικοπές μισθών και συντάξεων, με την κατάργηση δώρων Χριστουγέννων, Πάσχα, καλοκαιριού; Πόσο περιόρισε την ανεργία το άρθρο 16 του Ασφαλιστικού Νόμου; Δεν πρέπει να εξηγήσει στο λαό τι γίνεται με το σπίτι του στη Βραυρώνα; Πόσο νοικιάζει το πετρόχτιστο στη Σέριφο; Με τι ασχολείται σήμερα; Πού εργαζόταν πριν γίνει ακριβοπληρωμένος δημόσιος λειτουργός;\nΜας έχει εξηγήσει επαρκώς γιατί η χώρα μπήκε στο μηχανισμό στήριξης, γιατί το Δεκέμβρη του 2009 και το Γενάρη του 2010 ΔΕΝ δανείστηκε από τις αγορές; Πριν την ένταξη της χώρας στο μηχανισμό στήριξης, τι διαπραγματεύσεις έγιναν;\nΣε ότι αφορά το συνταξιοδοτικό, τι μεταρρυθμίσεις έγιναν; Σταμάτησε, ας πούμε, βουλευτής να λαμβάνει σύνταξη από ταμείο του, από τη Βουλή και από όπου αλλού; Ή οι περίφημες μεταρρυθμίσεις είχαν ως στόχο τους απλούς πολίτες, που γνώρισαν καλά στο πετσί τους τι θα πει μεταρρυθμίσεις;\nΚαι μια τελευταία ερώτηση προς τον πρωθυπουργό Αντώνη Σαμαρά: «Πότε θα ανοίξει το φάκελο για την ένταξη της χώρας στη μηχανισμό στήριξης;»\nΑναρτήθηκε από Γιάννης Αγγέλου στις 6:41 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑύξηση της στρατιωτικής θητείας. Μύθοι και αλήθειες\nΕμπρός στο δρόμο που «χάραξε» ο πρώην ΥΕΘΑ κος Μπεγλίτης! Αφού είναι αυτός που πρώτος «άνοιξε» το θέμα της αύξησης της στρατιωτικής θητείας, στα πλαίσια της αντιμετώπισης του προβλήματος των Επαγγελματιών Οπλιτών (ΕΠ.ΟΠ). Ποιο είναι αυτό το πρόβλημα; Ότι οι ΕΠ.ΟΠ, μετά τη συμπλήρωση του υποχρεωτικού χρόνου παραμονής, παραιτούνται, προκαλώντας ένα τεράστιο κενό σε επιχειρησιακές θέσεις. Εκτός αυτού, παρά την οικονομική κρίση, η προσέλευση ήταν και παραμένει χαμηλή. Οι λόγοι είναι πολλοί και δε θα αναλυθούν σε λίγες γραμμές. Η ουσία είναι πως αυτός ο θεσμός που ξεκίνησε με μεγάλες φιλοδοξίες το 2001, μετά από 11 χρόνια καταρρέει. Και οι ευθύνες, για την αποτυχία, είναι και πολλές και μεγάλες.\nΤι σημαίνει «αύξηση της στρατιωτικής θητείας» κατά 3 ολόκληρους μήνες; Αφενός θα υπάρξει οικονομική επιβάρυνση για τις οικογένειες των οπλιτών από την περαιτέρω τρίμηνη παρουσία τους στο στρατό, σε μια περίοδο που οι οικονομικές δυσκολίες είναι τεράστιες και τα προβλήματα ανυπέρβλητα και αφετέρου διότι θα αυξηθεί και η υπηρεσιακή δαπάνη για το προσωπικό.\nΕκτιμάται πως για τρεις μήνες θητείας το κόστος για το στρατό (σίτιση, ένδυση, υπόδηση) θα είναι 400 ευρώ επιπλέον για κάθε στρατιώτη, φτάνοντας συνολικά τα 3.000 ευρώ από τα 2.400 ευρώ σήμερα. Κάποιοι επικαλούνται πως το μόνο θετικό είναι πως στο 12μηνο θα υπάρξουν μεταθέσεις στους τόπους καταγωγής-διαμονής, οι οποίες σήμερα δεν ισχύουν, κάτι το οποίο όπως όλοι καλά γνωρίζουμε ότι δεν συμβαίνει για ένα μεγάλο αριθμό στρατιωτών.\nΤο μεγάλο πρόβλημα των Ενόπλων Δυνάμεων δεν είναι η αύξηση ή η μείωση της θητείας. Το μεγάλο πρόβλημα είναι η δομή. Σε μια χώρα 11.000.000 δε νοείται δομή Κίνας. Μόνο στο Στρατό Ξηράς υπάρχουν 13 Αντιστράτηγοι… Υπάρχουν 850 περίπου Μονάδες, δηλαδή 850 σφραγίδες Διοικήσεων, όταν οι ΗΠΑ έχουν 350 ή 400! Δηλαδή σε μια χώρα με έκταση 131.944 τ.χλμ βρίσκουμε υπερδιπλάσιο αριθμό Μονάδων!\nΚαι φυσικά, το σημαντικότερο από όλα, είναι η υποτελής σχέση της ηγεσίας των ΕΔ προς την πολιτική ηγεσία. Εδικά από το 2004 και μετά, οπότε και σχεδόν διπλασιάστηκε ο αριθμός των Κέντρων Εκπαίδευσης Νεοσυλλέκτων, σε μια χώρα με τεράστιο δημογραφικό πρόβλημα, προκειμένου να ικανοποιηθούν αιτήματα βουλευτών συγκεκριμένων περιοχών! Και φυσικά, υπάρχει «μηχανισμός» εξυπηρέτησης των ημετέρων! Έχει, δηλαδή, στηθεί ένας ρουσφετολογικός μηχανισμός, που βασίζεται στην εξυπηρέτηση (ή «εξυπηρέτηση»;) του στρατευμένου από το βουλευτή. Με την επικείμενη αύξηση της θητείας, η σχέση αυτή θα «δεθεί» ακόμη περισσότερο, αφού είναι γεγονός, πως παρά τις κατά καιρούς εξαγγελίες, υπάρχουν πάντα οπλίτες δυο ταχυτήτων.\nΔυο λάθη δεν κάνουν ένα σωστό. Ούτε λάθος απόφαση ανατρέπεται με λάθος απόφαση. Η μείωση της θητείας το 2009, με τον τρόπο που έγινε, ήταν μεγάλο λάθος. Τώρα γίνεται ένα άλλο λάθος, με την επαναφορά της θητείας στους 12 μήνες. Την πρώτη φορά προκλήθηκε αναστάτωση και πρόβλημα στην επάνδρωση των Μονάδων. Τώρα, εν μέσω οικονομικής κρίσης, προστίθεται ένα ακόμη πρόβλημα στην ελληνική οικογένεια, αφού επιβαρύνεται με ένα επιπλέον χαράτσι 3 μηνών.\nΗ δικαιολογία ότι η αύξηση της θητείας αποτελεί ισοδύναμο μέτρο για να μην περικοπούν οι μισθοί των στρατιωτικών είναι ένας τεράστιος μύθος! Εάν ήθελαν να μην περικόψουν μισθούς και συντάξεις θα φρόντιζαν να συμμάζευαν Μονάδες, να γινόταν εξορθολογισμός του συστήματος Ένοπλες Δυνάμεις, να αξιοποιούσαν την ακίνητη περιουσία των τριών Κλάδων. Αντ’ αυτού; Μοίραζαν στρατόπεδα αριστερά και δεξιά οι εκάστοτε ΥΕΘΑ, χρήματα σε δεξιώσεις, αλόγιστες σπατάλες σε εξοπλιστικά προγράμματα και προώθηση ανικάνων σε ηγετικές θέσεις, φίλα, όμως προσκείμενων στις πολιτικές ηγεσίες.\nΦυσικά, επειδή παραδοσιακά οι ΕΔ αποτελούσαν προνομιακό χώρο της ΝΔ και γενικότερα των συντηρητικών κομμάτων, είχαν υποσχεθεί πολλά προς τα στελέχη – ψηφοφόρους, με πιο πρόσφατο τη μη περαιτέρω περικοπή μισθών και συντάξεων. Τώρα, που τα κουκιά δε βγαίνουν, προσπαθούν με δήθεν ισοδύναμα να ισοφαρίσουν την προεκλογική αμετροέπεια. Όμως, η προσωπική μου εκτίμηση είναι πως δεν θα τα καταφέρουν. Και δεν θα τα καταφέρουν, γιατί οι σχεδιασμοί επί χάρτου έχουν αποτύχει σε όλα τα επίπεδα!\nΑλήθεια, η περίφημη αξιοποίηση της ακίνητης περιουσίας θα πάει υπέρ των ΜΤ ή στο γνωστό Ταμείο, που έγινε για την αποπληρωμή του επαχθούς χρέους;;;;\nΑναρτήθηκε από Γιάννης Αγγέλου στις 10:09 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ σοφός λαός, όταν φτάνει στην κάλπη, δείχνει να διαθέτει και μνήμη και κρίση. Μνήμη, γιατί θα ήταν αδύνατον να λησμονήσει τι του συνέβη τα τελευταία 2 χρόνια και κρίση, γιατί έστειλε ηχηρότατο μήνυμα σε όλη την Ευρώπη, ότι «δεν πάει άλλο». Τα τελευταία χρόνια, από τις εκλογές του 2004 και μετά και ειδικότερα μετά το τέλος των Ολυμπιακών Αγώνων της Αθήνας, άρχισε να ξηλώνεται το πουλόβερ. Η οικονομική κρίση ήταν απλά το κερασάκι στην τούρτα της περίφημης «θωρακισμένης οικονομίας» κατά Καραμανλή. Από το τέλος του Απρίλη 2010 η χώρα ζει την απόλυτη παράνοια. Η προσφυγή στο μηχανισμό στήριξης προέκυψε ως αποτέλεσμα μιας απαράδεκτης οικονομικής πολιτικής που ακολουθήθηκε από το τέλος των εκλογών του Οκτώβρη 2009 και για ένα εξάμηνο, οπότε η χώρα βρισκόταν στον αυτόματο πιλότο, ενώ ταυτόχρονα δεχόταν επιθέσεις με δηλώσεις εκ των έσω. Η κατάληξη αυτής της επιλεγμένης πολιτικής ήταν η ένταξη της χώρας στο μηχανισμό στήριξης και η υπογραφή δυο σκληρών μνημονίων. Ποια ήταν η δικαιολογία των πολιτικών φωστήρων; «Η σωτηρία της χώρας», την οποία ουδέποτε αισθάνθηκαν την ανάγκη να εξηγήσουν πώς την εννοούν.\nΟι εκλογές της 6ης Μαΐου 2012 προέκυψαν από πιέσεις που άσκησε ο εκ των συνεταίρων της κυβέρνησης Παπαδήμου, ο οποίος έχοντας χάσει κάθε αίσθηση μέτρου προεκλογικά, μιλούσε από βήματος για αυτοδυναμία. Μόνο που λογάριαζε χωρίς τον ξενοδόχο και εν προκειμένω τον κυρίαρχο λαό. Γιατί οι εκλογές είναι το μόνο μέσο έκφρασης της λαϊκής βούλησης. Το αποτέλεσμα ήταν οδυνηρό για τα δυο κόμματα εξουσίας, αφού αθροιστικά βρέθηκαν στο 33%, με συνέπεια ξαφνικά να βρεθούν εκτός κουτάλας εξουσίας.\nΤα όσα γίνονται αυτές τις μέρες είναι σίγουρα πρωτόγνωρα. Από τη μια οι δανειστές έχουν «παγώσει» με τα αποτελέσματα των εκλογών σε Ελλάδα και Γαλλία, από την άλλη η άρχουσα τάξη της χώρας προσπαθεί με κάθε τρόπο να εμποδίσει το σχηματισμό κυβέρνησης στην οποία δε θα συμμετέχουν τα δυο κόμματα εξουσίας. Οι αρχηγοί των δυο κομμάτων δε δέχονται συνεργασία με τους ουσιαστικούς νικητές των εκλογών, μιλούν για «ψήφο ανοχής», με τα παπαγαλάκια τους διαρρέουν ότι η τρόικα μας ετοιμάζει «εκπλήξεις», με τους τραπεζίτες και τα κατευθυνόμενα μμε προσπαθούν και επιτυγχάνουν σύγχυση των πολιτών αυξάνοντάς τους το αίσθημα φόβου και ανασφάλειας. Κουνάνε το φύλλο των μισθών και συντάξεων, μιλάνε για το «κόμμα της δραχμής», προσπαθούν με κάθε τρόπο, να κερδίσουν χρόνο και φυσικά πιέζοντας να πετύχουν το στόχο τους, που δεν είναι άλλος από την εκ νέου κατάληψη της εξουσίας από την πίσω πόρτα και κατά παράβαση της εντολής του κυρίαρχου λαού. Επιδιώκουν προσφυγή στις κάλπες που θα έχουν προκαλέσει αυτοί που οδήγησαν τη χώρα στο μαρασμό, δείχνοντας με το δάχτυλο την Αριστερά! Ποιοι; Τα κόμματα της «αυτοδυναμίας των καλπονοθευτικών νόμων», τα κόμματα που επί σειρά ετών καπηλεύτηκαν τη λαϊκή βούληση, που διαμόρφωσαν το σημερινό περιβάλλον, που έγιναν καθεστώς!\nΤο ίδιο το σύστημα, μάλιστα, για να ανακόψει διαρροές, διαμόρφωσε και εκτρωματικά σχήματα των οποίων ηγούνται «πετυχημένοι άνθρωποι της αγοράς»! Ονόματα δεν αναφέρονται, πλέον είναι γνωστοί σε όλους! Και ποιοι είναι αυτοί οι «πετυχημένοι άνθρωποι της αγοράς»; Αυτοί που ανδρώθηκαν και μεγαλούργησαν με ΚΡΑΤΙΚΑ κονδύλια, πάσης φύσεως, που μόλις στέρεψε το κρατικό χρήμα άρχισαν να κατηγορούν το κράτος και τις λειτουργίες του και τώρα θέλουν και να μας κυβερνήσουν! Αυτοί όλοι οι «πετυχημένοι άνθρωποι της αγοράς» καλό είναι να καθίσουν στην άκρη και να ηρεμήσουν γιατί και γι αυτούς ο λαός έχει ΚΑΙ μνήμη ΚΑΙ κρίση, όσο και αν κάποιοι προσπαθούν να του προκαλέσουν σύγχυση!\nΜόνο που και τη νέα προσφυγή στις κάλπες την τρέμουν! Γιατί πλέον τα επιχειρήματά τους αποδεικνύονται τόσο αδύναμα μπροστά σε αυτό που έχουν προκαλέσει στην κοινωνία. Διέλυσαν τον κοινωνικό ιστό, διέλυσαν την εργασία, διέλυσαν το κοινωνικό κράτος, διέλυσαν την Παιδεία. Στις οριζόντιες περικοπές περιορίστηκαν οι περίφημες μεταρρυθμίσεις, με τη μετενέργεια ετοιμάζονται να φέρουν τους μισθούς στον ιδιωτικό τομέα στα 200 ευρώ και ακόμη υπάρχουν εργαζόμενοι που έχουν πειστεί από τα πάσης φύσεως παπαγαλάκια του συστήματος και θέλουν «κυβέρνηση για να μη ζήσει ο τόπος τα χειρότερα»! Ποια θα είναι αυτά τα χειρότερα; Ότι θα μας πάνε σε άλλο νόμισμα εκτός ευρώ; Μα αυτό και ο πλέον άσχετος μπορεί να το αντιληφθεί! Με μια διαφορά! Όταν φεύγεις μόνος, φεύγεις με τους όρους σου! Όταν σε διώχνουν, τότε σε ξεσκίζουν! Γιατί θα μας υποχρεώσουν σε έξοδο, αφού προηγουμένως έχουν «δέσει» από κάθε άποψη πως οτιδήποτε θα τους ανήκει, ακόμη και η ιδιωτική περιουσία των πολιτών!\nΑυτή είναι η «ευρωπαϊκή προοπτική» της χώρας; Αυτό είναι η «παραμονή στο ευρώ»; Δηλαδή, μεγαλύτερη δυστυχία σε ένα πείραμα που δεν «βγαίνει»; Δηλαδή, τι χειρότερο θα συμβεί αν αποφασιστεί η έξοδός μας από το ευρώ με δική μας πρωτοβουλία και αφού προηγουμένως θα έχουμε προκαλέσει όλους αυτούς που επιδιώκουν να πάρουν τις πλουτοπαραγωγικές πηγές της πατρίδας;\nΤο μήνυμα της κάλπης ήταν ξεκάθαρο! Όχι στα κόμματα που επί 38 χρόνια οδήγησαν το τιμόνι της χώρας και το έριξαν στην ξέρα, όχι στα παράνομα Μνημόνια, όχι στους πολιτικούς του life style και της διαφθοράς. Το μήνυμα της κάλπης «έδειξε» κριτική στήριξη σε νέα πρόσωπα, σε άλλα σχήματα, ακόμη και σε πολιτικά μορφώματα, που είναι συνέπεια των αδιέξοδων πολιτικών όλων αυτών των χρόνων. Πολλοί απορούν για την παρουσία της Χρυσής Αυγής στη Βουλή. Γιατί άραγε; Τους χάλασε τη συνταγή το κομματικό έκτρωμα που γιγάντωσε η ανυπαρξία των πάλαι ποτέ μεγάλων κομμάτων; Μα γέννημά τους είναι, όπως κάθε παρασιτικό φαινόμενο! Εξάλλου, την αδυναμία ή ανυπαρξία ή ανικανότητα η φύση την καλύπτει έστω και με «παρά φύσει» σχήματα όπως το νεοναζιστικό κόμμα του Μιχαλολιάκου.\nΣε ότι αφορά το ΣΥΡΙΖΑ, είναι απίστευτη η λύσσα με την οποία έχουν πέσει πάνω του τα όρνια της ενημέρωσης και της παραπληροφόρησης. Έχουν φροντίσει με έναν ιδιότυπο μηχανισμό να διαστρεβλώνουν οποιαδήποτε δήλωση κάνει κάθε στέλεχός του, με απώτερο στόχο να βγουν οι διαμορφωτές της προπαγάνδας μέσω των σχολίων τους από τις ειδήσεις των 8 και να κατακεραυνώνουν την παράταξη που μπήκε σφήνα στο δικομματισμό. Μα είναι δυνατόν να μας θεωρούν τόσο ηλίθιους και άφρονες; Ή θεωρούν ότι κατέχουν την πάσης φύσεως γνώση όλοι αυτοί οι κατευθυνόμενοι δημοσιογράφοι; Δηλαδή, για όλα τα δεινά της χώρας ευθύνεται ο Στρατούλης και ο Γλέζος; Για όλα τα δεινά ευθύνεται ο Τσίπρας, που μάλιστα κάποιους τους ενόχλησε η παρουσία του στο Παρίσι; Και γιατί όλα τα πυρά στο ΣΥΡΙΖΑ και όχι στους Ανεξάρτητους Έλληνες; Μήπως γιατί οι δεύτεροι είναι ελεγχόμενοι ενώ ο πρώτος όχι; Και αφού ο Καμένος συγκεντρώνει 33 βουλευτές, μαζί με ΠΑΣΟΚ, ΝΔ και ΔΗΜΑΡ φθάνουν να έχουν σχεδόν 200 βουλευτές! Γιατί τόση και τέτοια μανία κατά του ΣΥΡΙΖΑ; Εξάλλου, ο ΣΥΡΙΖΑ από την αρχή ήταν κατά των Μνημονίων και τήρησε συνεπή πορεία επί 2 ½ χρόνια, χωρίς να υποστείλει τη σημαία. Τα κουκιά τους βγαίνουν. Ψάχνουν για συνενόχους; Γιατί; Φοβούνται κάτι; Τα μέτωπα έχουν ξεκαθαριστεί. Είναι τα δυο κόμματα εξουσίας με τη Μνημονιακή κατεύθυνση και τα υπόλοιπα κόμματα! Τα δυο κόμματα, ΝΔ και ΠΑΣΟΚ, φτάνουν τους 149 βουλευτές. Τον εταίρο τον έχουν βρει. Το γνωστό «Δούρειο Ίππο». Ας προχωρήσουν όπως τους λένε οι προστάτες τους. Εξάλλου, σε αυτή τη χώρα η ιστορία επαναλαμβάνεται με ακρίβεια. Μόνο που τώρα είναι 2012 και όχι 1965.\nΣε αυτή την κρίσιμη περίοδο, έχει μεγάλη αξία ο λαός να δείξει ψυχραιμία και σοβαρότητα. Μονόδρομοι και αδιέξοδα δεν υπάρχουν. Αν κάποιοι επιδιώκουν να φέρουν το λαό σε πλήρη εξαθλίωση, ας έχουν υπόψη τους ότι ήδη ο λαός αυτός τους έδειξε την πόρτα της εξόδου. Το ότι ακόμη δεν τους έχει πετάξει έξω, οφείλεται στις ισχυρές άμυνες που έχει το σύστημα, που έδειξε πως ένα ποσοστό, μαζί με τους Τζιμερο-Μανο-Μπακογιάννη, που είναι κάτω από 40%, ακόμη καλοτρώνε από το φουκαριάρικο καταλεηλατημένο Κράτος. Όμως, το τέλος σε αυτό το φαγοπότι φτάνει! Και θα το πληρώσουν όλοι αυτοί που λεηλάτησαν τη χώρα επί 10ετίες. Και είναι οι ίδιοι που σήμερα μας μιλούν για το μέλλον, ότι με τις κινήσεις τους διασφαλίζουν τη χώρα! Και ακόμη εμφανίζονται στα κανάλια, παραπλανώντας τους πάντες και τα πάντα! Οι δε τραπεζίτες, που χρηματοδότησαν επί 15 χρόνια το life style του κάθε πολίτη, που του παρείχαν πιστωτικές κάρτες, διακοποδάνεια, αυτοκινητοδάνεια, καθώς και κάθε φύσεως δάνειο, σήμερα έρχονται και στραγγαλίζουν την ίδια του την επιβίωση. Και μάλιστα, εκδίδουν και δελτία τύπου, για «την αναγκαιότητα παραμονής της χώρας στην ευρωζώνη και κάθε τι αντίθετο θα γυρίσει τη χώρα πολλές 10ετίες πίσω», ενώ με την παραμονή στο ευρώ και με μισθούς 200 ευρώ το μήνα, όλοι οι πολίτες θα ζουν πλουσιοπάροχα!\nΤα αστεία τελείωσαν. Η 6η Μαΐου 2012 «έδειξε» το δρόμο. Ας δούμε αν η άρχουσα πολιτική τάξη μπορεί να τον ακολουθήσει. Αν όχι, ας πάνε στο καλό! Αρκετά πρόσφεραν στους εαυτούς τους και στις οικογένειές τους! Εκτός αν τρέμουν για τις τυχόν ποινικές τους ευθύνες…. Γι αυτό ψάχνουν συνενόχους!!!\nΑναρτήθηκε από Γιάννης Αγγέλου στις 3:27 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑύξηση της στρατιωτικής θητείας. Μύθοι και αλήθειε...


Διαφορές Ορθοδόξου και Καθολικής Εκκλησίας | Διακόνημα\nΔιαφορές Ορθοδόξου και Καθολικής Εκκλησίας\nΕίναι ένα ερώτημα που γίνεται από πολλούς αδελφούς τόσο για ενίσχυση της αυτοσυνειδησίας τους, δηλαδή για να γνωρίζουν τι σημαίνει Ορθοδοξία και γιατί αξίζει να είναι κάποιος Ορθόδοξος, όσο και για να δίδουν απολογία στους αιρετικούς περί της πίστεώς τους.\nΝομίζουμε ότι το ερώτημα πρέπει να τεθεί ως εξής : « Ποιές είναι οι διαφορές Ορθοδόξου Εκκλησίας και Παπισμού»· κι αυτό διότι δεν υπάρχει παρά μόνο Μ ι α Εκκλησία. Μ ι α Εκκλησία μας παρέδωσε ο Κύριος προσφέροντας ως θυσία τον Εαυτό Του. Στην Αρχιερατική Του προσευχή παρεκάλεσε τον Πατέρα Του όλοι οι άνθρωποι « ίνα ώσιν εν» και να είναι μαζί Του θεωρούντες την Δόξαν Του ( Ιωαν. 17,11 και 24). Καθώς η ανθρωπότητα μετά την πτώση και την αποστασία της από τον Παράδεισο ήταν κατακερματισμένη σε άτομα, ο Χριστός εκάλεσε όλους να ενωθούν στο Ένα και μοναδικό Σώμα Του, την Εκκλησία. Γι’ αυτό ομολογούμε και στο Σύμβολο της Πίστεως : ( Πιστεύω) Εις Μίαν Αγίαν Καθολικήν και Αποστολικήν Εκκλησίαν». Αυτή η Μία Εκκλησία είναι η Ορθόδοξη Εκκλησία, η οποία εφύλαξε ως σήμερα ανόθευτη την Πίστη και την ιερά Παράδοση των Αγίων Αποστόλων, Μαρτύρων και Πατέρων και γι’ αυτό φυλάττει ακέραιη την Θεία άκτιστη Χάρη η οποία σώζει τον άνθρωπο. Όλες οι άλλες ενώσεις ανθρώπων, όπως είναι ο Παπισμός, που πιστεύουν στο Χριστό, όχι όπως παρέλαβον υπό των Αγίων, αλλά όπως νομίζουν εκείνοι, δεν είναι Εκκλησίες, αλλά αιρέσεις και παρασυναγωγές. Μερικοί θεολόγοι και πατέρες τις ονομάζουν « εκκλησίες», αλλά όχι κυριολεκτικά αλλά καταχρηστικώς.\nΌσον αφορά στις διαφορές Ορθοδόξου Εκκλησίας και Παπισμού, θα μπορούσαν να συγκεφαλαιωθούν σε μία διαφορά, τη διαφορά αληθείας και πλάνης. Οι εσφαλμένες διδασκαλίες του Παπισμού δεν αποτελούν μικροδιαφορές από την Ορθοδοξία που μπορούν να διευθετηθούν και να εξαφανισθούν με διάφορες συζητήσεις και αλληλοϋποχωρήσεις· απαιτείται πλήρης απόρριψη, άρνησή τους και επιστροφή στην Ορθόδοξη Εκκλησία. Ας δούμε όμως τις κυριώτερες από τις διαφορές αυτές.\nα) Η Ορθόδοξη Εκκλησία φρονεί ότι το Άγιο Πνεύμα εκπορεύεται εκ μόνου του Πατρός, όπως διδάσκει και το Σύμβολο της Πίστεως : « Και εις το Πνεύμα το Άγιον…το εκ του Πατρός εκπορευόμενον» και όπως ο ίδιος Χριστός μας διδάσκει : « Το Πνεύμα της αληθείας ο παρά του Πατρός εκπορεύεται» ( Ιωαν. 15,26). Οι Παπικοί αντίθετα από την ευαγγελική και πατερική διδασκαλία διδάσκουν ότι το Άγιο Πνεύμα εκπορεύεται εκ του Πατρός και εκ του Υιού. Πρόκειται για το λεγόμενο Φιλιόκβε ( Filioque) που σημαίνει « και εκ του Υιού». Με την αιρετική αυτή διδασκαλία εισάγεται δυαρχία μέσα στη Θεότητα, υποτίμηση του Προσώπου του Αγίου Πνεύματος και δημιουργούνται πολλά άτοπα στις σχέσεις των τριών Θείων Υποστάσεων. Συνεργάτης της ιστοσελίδας μας θα δημοσιεύσει αργότερα ειδική μελέτη του σχετικά με την πλάνη αυτή του Παπισμού και τις συνέπειές της.\nβ) Η Ορθόδοξη Εκκλησία διδάσκει την θεοπρεπή διάκριση Ουσίας και Ενεργειών εις την Τριαδική Θεότητα, εις την Θείαν Φύση. Η Ουσία του Θεού είναι άγνωστη και απρόσιτη στον κτιστό άνθρωπο. Οι θείες όμως ενέργειες που προέρχονται, πηγάζουν εκ της Ουσίας είναι προσιτές, μεθεκτές από τον άνθρωπο. Οι θείες αυτές ενέργειες, ως προερχόμενες από την ουσία του Θεού είναι α κ τ ι σ τ ε ς. Έτσι άκτιστη ενέργεια ήταν το φως της θείας Μεταμορφώσεως στο όρος Θαβώρ. Το φως εκείνο που αξιώθηκαν να ιδούν οι Άγιοι Απόστολοι δεν είχε καμμιά σχέση με το κτιστό, υλικό φως. Αυτού του φωτός μετέχουν οι Άγιοι Μάρτυρες, όπως διαβάζουμε στα Μαρτύριά τους και οι Όσιοι και δίκαιοι όπως διαβάζουμε στα Συναξάριά τους. Με την άκτιστη ενέργεια της Θείας Χάριτος αναγεννώμεθα στο Άγιο Βάπτισμα· αυτής της Χάριτος μετέχουμε κατά τη Θεία Ευχαριστία, μ’ αυτή την Άκτιστη Χάρη καθαριζόμαστε από τα πάθη και γινόμαστε ένα με τον Θεό· και ο Χριστός γι’ αυτό ήρθε στον κόσμο, για να προσφέρει αυτή τη Χάρη· και αυτής της Χάριτος στην πληρότητά Της θα μετέχουμε στον Παράδεισο, αν αξιωθούμε της σωτηρίας.\nΛοιπόν οι Λατίνοι, οι παπικοί την Χάρη του Θεού την θεωρούν κ τ ι σ τ η! Έτσι και την Θεότητα υποβιβάζουν σε κτίσμα και στερούν τον άνθρωπο από τη σωτηρία, γιατί σωτηρία σημαίνει κοινωνία με τον εν Τριαδι Θεό. Και πως μπορεί να ενωθεί, να κοινωνήσει με τον Θεό ο άνθρωπος μέσω ενός κτίσματος, μιας «Χάριτος» κτιστής τάξεως; Τι καινούργιο έφερε λοιπόν ο Χριστός στον κόσμο; Πως ένωσε τα ουράνια και τα επίγεια; Να πως: Προσέλαβε την ανθρωπότητα στη θεότητα Του, την καθάρισε από την αμαρτία τη φθορά και το θάνατο και της μετέδωσε την Άκτιστη Χάρη. Την ανέβασε στο θρόνο της Θεότητος. Μέσα στην Εκκλησία, την Μία Εκκλησία, την Ορθόδοξη Εκκλησία δια του αγίου Βαπτίσματος μας προσφέρεται η άκτιστος Χάρις και μένουμε ενωμένοι με την Κεφαλή, τον Χριστό. Αυτή η αντίληψη των παπικών περί κτιστής χάριτος τους εστέρησε παντελώς την Χάρη. Γι’ αυτό ο σκοπός της χριστιανικής ζωής δεν είναι για τους παπικούς ο αγιασμός, η θέωση αλλά τα πολλά καλά έργα, η πειθαρχία στο νόμο του Θεού, οι αρετές που πραγματοποιούνται με ανθρώπινη προσπάθεια, παρόμοια με των φιλοσόφων. Η απουσία της Χάριτος τους αναγκάζει να ερεθίζουν το συναίσθημα για να νοιώσουν συγκίνηση και « κατάνυξη». Αυτός είναι ο λόγος που ζωγραφίζουν όσο μπορούν πιο ρεαλιστικά και γλυκερά τον Χριστό την Παναγία και τους Αγίους· αυτός είναι ο λόγος που έχουν πολύ συναισθηματική, εντυπωσιακή και συγκινητική θρησκευτική μουσική.\nγ) Εξ αιτίας της απουσίας της Θείας Χάριτος ο Παπισμός είναι φυσικό να νοιώθει ανασφαλής. Η ενότητα που βιώνουν οι τοπικές Ορθόδοξες Εκκλησίες και η οποία βασίζεται στην ενότητα της πίστεως και την κοινωνία του Αγίου Πνεύματος, το Οποίον «όλον συγκροτεί τον θεσμό της Εκκλησίας» για τον Παπισμό θεωρείται αδιανόητη. Αυτός έχει ανάγκη από εγκόσμιους μηχανισμούς για να κρατήσει τη σιδηρά πειθαρχία των μελών του. Ποιά είναι αυτά; α) ένα πρόσωπο ισχυρό, ένα Αρχηγό, τον Πάπα β) ένα συγκεκριμένο τοπικό, επιτελικό Κέντρο, το Βατικανό και γ) έναν άτεγκτο νόμο, τον Κώδικα Κανονικού Δικαίου.\nΕδώ θα μιλήσουμε μόνο για τον Πάπα. Ο Πάπας δεν είναι ένας Πατριάρχης, όπως είναι π.χ. ο Οικουμενικός Πατριάρχης. Για την Ορθόδοξη Εκκλησία ο Οικουμενικός Πατριάρχης είναι ο πρώτος μεταξύ ίσων επισκόπων σε όλη την Ορθοδοξία. Μπορεί να προεδρεύει σε κάποια μεγάλη Σύνοδο, να αναλαμβάνει κάποιες διορθόδοξες πρωτοβουλίες, αλλά δεν μπορεί να αποφασίζει μόνος του. Κάθε Πατριαρχείο στην Ορθόδοξη Εκκλησία είναι ελεύθερο στις αποφάσεις του, υπό τον Όρο ότι δρα σύμφωνα με το ορθόδοξα δόγματα, τις ιερές παραδόσεις και τις αποφάσεις των Οικουμενικών Συνόδων. Και όχι μόνον κάθε πατριαρχείο, αλλά και κάθε Ορθόδοξος επίσκοπος στα όρια της επαρχίας του μπορεί να αποφασίζει ελεύθερα με τις παραπάνω προϋποθέσεις. Αυτή είναι η εν Χριστώ ελευθερία της Ορθοδοξίας. Αλλά τι συμβαίνει στον Παπισμό; Ο Πάπας διαθέτει σε όλη τη δικαιοδοσία της «εκκλησίας» του το Π ρ ω τ ε ι ο. Έχει τον πρώτο και τελευταίο λόγο για τον τελευταίο διάκονο στην Παραγουάη και για τον πρώτο αρχιεπίσκοπο της Γαλλίας. Μπορεί να χειροτονεί, να προάγει και να καθαιρεί όποιον θέλει απανταχού της γης! Αποφασίζει μόνος του για όλα τα οικονομικά αλλά και για το ποιός θα ανακηρυχθεί Άγιος !\nΑλλά δεν είναι μόνο αυτό. Ο Πάπας είναι και Α λ α θ η τ ο ς! Όλες του οι αποφάσεις που λαμβάνει τελικά μόνος του δεν έχουν ποτέ κανένα λάθος. Είναι ένας Θεός επί της γης! Ακόμη και οι πολυάριθμες Σύνοδοι που συγκαλεί, όποτε θέλει, έχουν απλώς συμβουλευτικό χαρακτήρα.\nΜε το πρωτείο και το αλάθητό του ο Πάπας κατέστη ένας τύρρανος της ανθρωπότητος. Η ιστορία βοά για τα «κατορθώματά» του. Ένα από τα τελευταία του ήταν η « αγιοποίηση» του σφαγέως των Σέρβων, Στέπινατς.\nδ) Πέραν των μεγάλων παρεκκλίσεων αυτών ο Παπισμός έχει εισαγάγει και άλλες πλανεμένες κακοδοξίες και πρακτικές στη πίστη και τη λατρεία του:\n1) Πιστεύει στην άσπιλη σύλληψη της Παναγίας, δηλαδή δέχεται ότι η Παναγία κατά τη γέννησή της δεν είχε το προπατορικό αμάρημα, πράγμα αδύνατο στον οποιοδήποτε άνθρωπο.\n2) Το σημείο του Σταυρού γίνεται με τέσσερα δάκτυλα. Το τέταρτο δάκτυλο συμβολίζει την Παναγία. Κανείς όμως άνθρωπος δεν μπορεί να σταθεί δίπλα στον λατρευόμενο Τριαδικό Θεό. Μ’ αυτό τον τρόπο οι Παπικοί ξεφεύγουν στη Μαριολατρεία.\n3) Δέχεται εκτός από την Κόλαση και τον Παράδεισο και την ενδιάμεση κατάσταση του καθαρτηρίου πυρός, όπου οι ψυχές καθαρίζονται από τις αμαρτίες τους και μπαίνουν στον Παράδεισο.\n4) Χρησιμοποιεί άζυμους άρτους στη Θεία Ευχαριστία.\n5) Επιβάλλει αναγκαστική αγαμία σε όλους τους κληρικούς.\n6) Τελεί το Βάπτισμα δια ραντίσματος και όχι δια καταδύσεως.\n7) Δεν επικαλούνται οι παπικοί κληρικοί την Χάρη του Αγίου Πνεύματος κατά την Θεία Ευχαριστία.\n8) Τυποποίησε τη μετάληψη του Σώματος του Χριστού δίδοντας στους πιστούς της την Όστια, ένα στρογγυλό τυποποιημένο αρτοποίημα. Μέχρι τη Β´Βατικάνειο Σύνοδο (1965) οι παπικοί δεν μετελάμβαναν Αίμα Χριστού!\n9) Μπορεί να τελέσει κάποιος το γάμο του δι’ αντιπροσώπου!\n10) Τελεί το Ευχέλαιο μόνο στους ετοιμοθανάτους\n11) Τελεί την εξομολόγηση μέσω καφασωτού κιγκλιδώματος\n12) Σταδιακά κατήργησε όλες τις νηστείες, πλην της Μ. Παρασκευής κατά την οποία οι παπικοί τρώνε…ψάρι!\n13) Κατήργησε την ιερατική αμφίεση, το ράσο.\nΥπάρχουν και άλλες εκτροπές στην παπική πίστη, θεολογία και λειτουργική. Όλη η θεολογία του παπισμού, αφού απουσιάζει η Χάρις, νοσεί. Ο Θεός παρουσιάζεται ως τιμωρός, ως τηρητής της θείας δικαιοσύνης. Μια αντίληψη νομικίστικη, μια συναλλαγή Θεού και ανθρώπου κυριαρχεί στα θεολογικά τους συγγράμματα. Αν και τις τελευταίες δεκαετίες υπήρξε ένας επηρεασμός της παπικής θεολογίας από την ορθόδοξη πατερική θεολογία το θέμα που παραμένει είναι ένα: Επιστροφή στην Ορθόδοξη Εκκλησία. Όσο κι αν δεχθούν την αγαθή επίδραση της Ορθοδοξίας οι παπικοί, αν δεν δεχθούν το Ορθόδοξο Βάπτισμα, την Άκτιστη Χάρη του Αγίου Πνεύματος στην ύπαρξή τους, καμμιά ουσιαστική, σωτήρια αλλαγή δεν μπορεί να επέλθει στη ζωή τους. Από την άλλη, καμμιά Ένωση δεν μπορεί να πραγματοποιηθεί με τους θεολογίστικους ακροβατισμούς των οικουμενιστών. Η αληθής αγάπη μας προς όλους τους ετεροδόξους θα γίνει φανερή, αν τους εξηγήσουμε ότι μέσα στο σκότος της παπικής, προτεσταντικής κλπ. αποστασίας δεν υπάρχει σωτηρία.\nΆγιο ΠνεύμαΔιαφορές Ορθοδόξου και Καθολικής ΕκκλησίαςδόγματαΔογματικές ΑποκλίσειςΕνέργειες του ΘεούΚαθολικοίΟρθοδοξίαορθόδοξο ήθοςΟυσία ΘεούΠαναγίαπαπισμός


Δυσαρέσκεια στο Πατριαρχείο Γεωργίας για απόφαση του Εισαγγελέα στην υπόθεση Μαμαλάντζε\nΑντιπροσωπεία του Οικουμενικού Πατριαρχείου στο Πατριαρχείο Γεωργίας\nΓράφτηκε από τον/την Romfea.gr. 27/02 23:00\nΤην έντονη ενόχληση για την απόφαση του Γενικού Εισαγγελέα της Γεωργίας να μην δημοσιοποιηθούν στοιχεία από την υπόθεση του π. Γεωργίου Μαμαλάτζε, εξέφρασε με ανακοίνωσή του, το Πατριαρχείο Γεωργίας.\nΝα αναφερθεί ότι π. Γεώργιος Μαμαλάτζε καταδικάστηκε σε εννέα χρόνια φυλάκισης τον Σεπτέμβριο του 2017 από το Δικαστήριο της Τιφλίδας, για απόπειρα δολοφονίας του Πατριάρχη Γεωργίας κ. Ηλία Β΄ με κυάνιο και παράνομη οπλοκατοχή.\nΣυγκεκριμένα το Πατριαρχείο Γεωργίας, ζητούσε από τις αρμόδιες αρχές να δημοσιοποιηθούν στοιχεία από την έρευνα ώστε να αποφευχθούν διάφορες παρερμηνείες, σχετικά με την υπόθεση που αφορά τον Πατριάρχη Ηλία.\nΕπίσης το Πατριαρχείο αναφέρει ότι "οι ενέργειες των δικηγόρων στην πραγματικότητα δεν προασπίζουν τα συμφέροντα του καταδικασθέντος, αλλά μοναδικό στόχο έχουν να πλήξουν την Εκκλησία".\n"Στην πραγματικότητα, ο καθένας γνωρίζει ότι το Πατριαρχείο θα αποσυρθεί από την υπόθεση, μόνο αν ο καταδικασθείς ζητήσει συγχώρησει και αναγνωρίσει το μερίδιο ευθύνης του" - αναφέρει η ανακοίνωση του Πατριαρχείου Γεωργίας.\nΣε άλλο σημείο το Πατριαρχείο προτρέπει τον καταδικασθέντα να δώσει στην δημοσιότητα έγγραφα που έχουν κατασχεθεί, ώστε ο κόσμος να κατανοήσει ποιες είναι οι κατηγορίες που βαρύνουν τον εν λόγω κληρικό.\nΑξίζει να σημειωθεί ότι ο αδελφός του π. Γεωργίου Μαμαλάντζε από τις αρχές Φεβρουαρίου έστησε σκηνή μπροστά στο Πατριαρχείο Γεωργίας, σε ένδειξη διαμαρτυρίας για την επιστροφή του π. Γεωργίου στην φυλακή παρά την επιδείνωση της υγείας του.


Σετ Τρυπανιών Ανοίγματος Οπών (Σετ 6 τεμ.) - Mister Mega GR\nΣετ Τρυπανιών Ανοίγματος Οπών (Σετ 6 τεμ.)\nΜε αυτά τα τρυπάνια μπορείτε να ανοίξετε τρύπες με μεγαλύτερη ακρίβεια και καθαρότερα, χωρίς την ταλαιπωρία ωρών για να κάνετε τη σωστή τρύπα. Ο μοναδικός κυκλικός σχεδιασμός τους σάς επιτρέπει να ανοίξετε την τέλεια τρύπα κάθε φορά.\n24.2.2021 - 3.3.2021.\n42.90€ 29.90€ + Ingyenes szállítás\nΧρόνος παράδοσης: 24.2.2021\n9 άτομα κοιτάνε αυτό το αντικείμενο αυτή τη στιγμή!\nΤο σετ περιλαμβάνει 6 ισχυρά τρυπάνια με μεγέθη που κυμαίνονται από 15-50 mm, οπότε έχετε όλα τα τρυπάνια που χρειάζεστε για να δημιουργήσετε την τέλεια τρύπα που απαιτείται για την εργασία ή το έργο σας.\nΜπορεί να ανοίξει γρήγορα ακριβείς τρύπες σε χάλυβα, ανοξείδωτο ατσάλι, σίδερο, χαλκό, ορείχαλκο, αλουμίνιο, φάιμπεργκλας, φορμάικα και άλλα υλικά σε δευτερόλεπτα.\nΑΠΟΤΡΕΠΕΙ ΘΡΥΜΜΑΤΙΣΜΟΥΣ ΚΑΙ ΡΑΓΙΣΜΑΤΑ\nΑνοίξτε καθαρές τρύπες χωρίς να αφήσετε οποιαδήποτε ζημιά στα υλικά.\nΓΙΑ ΟΠΟΙΟΔΗΠΟΤΕ ΔΡΑΠΑΝΟ\nΑυτά τα τρυπάνια μπορούν να εγκατασταθούν σε οποιοδήποτε δράπανο, όπως το κανονικό σας ηλεκτρικό, επαγγελματικό ή ακόμη και ένα δράπανο πάγκου. Είναι κατασκευασμένα από υψηλής αντοχής χάλυβα, καθιστώντας τα πιο στιβαρά και ανθεκτικά.\nΠΡΟΣΟΧΗ: Η ισχύς του τρυπανιού χειρός πρέπει να είναι μεγαλύτερη από 750W. Απαγορεύεται η χρήση σε τρυπάνι κρούσης.\nΧάλυβας καρβιδίου, δεν θα δείξει σημάδια διάβρωσης ή σκουριάς σύντομα.\nΜπορεί να κόψει ισχυρό υλικό και να κάνει λιγότερο θόρυβο.\nΥλικό: Χάλυβας επικαλυμμένος με καρβίδιο.\nΤα τρυπάνια είναι κατάλληλα για διάτρηση επιφανειών έως 5 χιλ.\nΠεριεχόμενα μεγέθη: 16mm, 20mm, 25mm, 30mm, 35mm, 50mm.\nΤο πακέτο περιέχει: 1x Σετ Τρυπανιών Ανοίγματος Οπών (Σετ 6 τεμ.).\nΔούλεψα στο σπίτι με μερικά ράφια στο γκαράζ, το έκανα εξαιρετικό όπως σε διαφήμιση.\nΑγόρασα τα τρυπάνια επειδή ήμουν περίεργος, πρέπει να πω ότι με εξέπληξε θετικά.\nΑφού τελείωσε η δουλειά δεν χρειάστηκε καν να βάλω σκούπα, η γυναίκα μου ήταν επίσης έκπληκτη.\nΓρήγορη παράδοση, υπέροχο προϊόν, σίγουρα θα ψωνίσω από εδώ ξανά 😊\nΜου αρέσει περισσότερο η τρύπα, ο τέλειος κύκλος κάθε φορά.


Βήχας; Μάθε και αντιμετώπισε τον - kalymniansvoice.com\nΔευτέρα, 21 Φεβ 2011 - 01:40:37\nΒήχας; Μάθε και αντιμετώπισε τον\nΑποτελεί την ασπίδα του αναπνευστικού μας συστήματος απέναντι στα βλαβερά σωματίδια και τους μικροοργανισμούς που προσπαθούν να διεισδύσουν στους πνεύμονες.\nΣυχνά, όμως, γίνεται ένα ιδιαίτερα ενοχλητικό σύμπτωμα, που δυσχεραίνει την καθημερινότητά μας και συχνά απειλεί τον ύπνο μας. Ο λόγος για το βήχα, που καιροφυλακτεί αυτή την εποχή. Για να μην έχετε, λοιπόν, καμία απορία όταν πιάσετε τον εαυτό σας να βήχει, διαβάστε τις απαντήσεις στις έξι πιο συνηθισμένες ερωτήσεις για το βήχα, ώστε να μπορέσετε να τον αποκωδικοποιήσετε.\nΑν η μύτη σας είναι «μπουκωμένη» και έχετε φλέματα, τότε είναι πολύ πιθανό οι εκκρίσεις να κατεβαίνουν από το πίσω μέρος της μύτης στο λαιμό (τον οποίο ερεθίζουν), με αποτέλεσμα να προκαλείται αντανακλαστικός βήχας. Όταν, λοιπόν, είστε ξαπλωμένοι, διευκολύνεται η οπισθορρινική έκκριση (σύμφωνα με την επιστημονική ονομασία της) και επιδεινώνεται ο βήχας. Για να γλιτώσετε την ταλαιπωρία και να μη χάσετε τον ύπνο σας, αρκεί να «συμπεριφερθείτε καλά» στη μύτη σας! Πρέπει να την καθαρίζετε συχνά και να βάζετε φυσιολογικό ορό ή σπρέι με θαλασσινό νερό.\nΑν δεν έχετε άλλα συμπτώματα κρυολογήματος, ελέγξτε αν το πρόβλημα προέρχεται από το... στομάχι σας: Ο βήχας είναι πιθανό να οφείλεται σε γαστροοισοφαγική παλινδρόμηση. Το υγρό που παλινδρομεί από το στομάχι προς τον οισοφάγο ερεθίζει κάποιους νευρικούς υποδοχείς στην περιοχή του γαστροοισοφαγικού στομίου, οι οποίοι με τη σειρά τους προκαλούν αντανακλαστικό βήχα. Σε αυτή την περίπτωση, καλό είναι να μην ξαπλώνετε για τουλάχιστον 2 ώρες μετά το φαγητό και να προτιμάτε πολλά και μικρά γεύματα.\nΑν και τα φλέματα, ιδίως όταν έχουν πρασινοκίτρινο χρώμα, πρέπει να σας οδηγήσουν στον πνευμονολόγο, δεν είναι το μόνο κριτήριο για τη σοβαρότητα ενός βήχα. Ένας «παραγωγικός» βήχας (δηλαδή, με φλέματα) μπορεί να οφείλεται σε μια ιογενή λοίμωξη του ανώτερου αναπνευστικού, οπότε και απαιτείται καλή υγιεινή της μύτης, ενώ δεν αποκλείεται να πρόκειται για μικροβιακή λοίμωξη (πνευμονία), αν συνοδεύεται μάλιστα και από υψηλό πυρετό για 2-3 ημέρες και αδυναμία. Είναι πιθανό, ωστόσο, να αποτελεί μια πρώτη εκδήλωση κάποιας σοβαρότερης κατάστασης στους πνεύμονες, ιδιαίτερα στην περίπτωση που ο πάσχων είναι καπνιστής.\nΤο κατά πόσο χρειάζεται να πάρετε αντιβηχικό σιρόπι, αλλά και το είδος του, είναι κάτι που αποφασίζει ο γιατρός και δεν πρέπει να γίνεται με δική σας πρωτοβουλία. Επειδή τα αντιβηχικά καλύπτουν ουσιαστικά την αιτία του βήχα, δεν συνιστώνται στη χρόνια βρογχίτιδα και το άσθμα. Γι' αυτό και ο γιατρός είναι ο μόνος αρμόδιος για τη χορήγησή τους, εφόσον αποκλείσει το ενδεχόμενο ο βήχας να σχετίζεται με αυτές τις δύο νόσους. Το αντιβηχικό σιρόπι συμβάλλει στην ανακούφιση από τον ξερόβηχα (μη παραγωγικό βήχα) και το αποχρεμπτικό ή βλεννολυτικό βοηθά όταν ο βήχας είναι παραγωγικός (με φλέματα). Στην πραγματικότητα, τα αποχρεμπτικά-βρογχοδιασταλτικά σιρόπια βοηθούν στη ρευστοποίηση των εκκρίσεων και, επομένως, στην απομάκρυνσή τους από τους πνεύμονες. Το ίδιο αποτέλεσμα, όμως, μπορεί να πετύχει ο ασθενής αν καταναλώνει αρκετή ποσότητα υγρών (νερό, χυμό, καφέ, τσάι κλπ.). Γι' αυτό και ο γιατρός συστήνει τέτοιου είδους σιρόπι επικουρικά, όταν ο ασθενής, παρόλο που πίνει υγρά, συνεχίζει να αισθάνεται δυσάρεστα.\nΈνας ξερόβηχας ίσως αποτελεί μια πρώιμη εικόνα άσθματος, που μπορεί να παρουσιαστεί σε οποιαδήποτε παιδική ηλικία. Παρατηρήστε αν το παιδί σας βήχει ενώ παίζει ή τρέχει και ρωτήστε το αν το «πιάνει» βήχας στο σχολείο.\nΔεν αποκλείεται να μην πρόλαβε να σας περάσει η μία ίωση και να κολλήσατε κάποια άλλη. Ο ιός της γρίπης δεν είναι ο μοναδικός, υπάρχουν πολλοί ακόμη τύποι ιών που προκαλούν κοινές ιώσεις στο ανώτερο αναπνευστικό σύστημα, που συνήθως τις -ονομάζουμε «κρύωμα», «συνάχι» ή «γρίπη». Ένας ευαίσθητος, λοιπόν, οργανισμός (π.χ. ένας καπνιστής ή ένας ασθενής με άσθμα) μπορεί να «κολλήσει» έναν ή και περισσότερους ιούς. Μια άλλη πιθανή αιτία είναι η ιγμορίτιδα, η οποία, όταν δεν θεραπεύεται σωστά, υποτροπιάζει και αποτελεί αιτία ενός βήχα που επιμένει. Αν, για παράδειγμα, δεν πάρετε αντιβίωση όσες ημέρες σας πει ο γιατρός και η ιγμορίτιδα δεν αντιμετωπιστεί καλά, παραμένει μια φλεγμονώδης εστία, που θα υποτροπιάζει κάθε φορά που θα παθαίνετε μια απλή ίωση. Αν ο βήχας σας ξεπεράσει τους 2 μήνες, πρέπει, εκτός από την κλινική εξέταση από τον πνευμονολόγο, να κάνετε μία ακτινογραφία θώρακος και ένα λειτουργικό έλεγχο της αναπνοής (σπιρομέτρηση), ίσως και βρογχοσκόπηση.\nΑν ο βήχας αποτελεί σύμπτωμα κρυολογήματος, πρέπει να γνωρίζετε ότι η ίωση θα κάνει έτσι κι αλλιώς «τον κύκλο της» και, επομένως, οτιδήποτε «πάρετε» (είτε φαρμακευτική αγωγή είτε κάποιο γιατροσόφι) ενδέχεται απλώς να μειώσει την ένταση των συμπτωμάτων ή τη διάρκειά τους. Αν και δεν υπάρχουν επαρκή επιστημονικά στοιχεία για την αποτελεσματικότητα των ζεστών ροφημάτων, η εμπειρία δείχνει ότι ένα χλιαρό τσάι ή ένα φλιτζάνι γάλα με 1 κουταλιά μέλι (πλούσιο σε αντιοξειδωτικά) είναι ιδανικά για το λαιμό σας. Μάλιστα, στην ιστοσελίδα του Vita, μπορείτε να αναζητήσετε τη νέα ενότητα με τον τίτλο «Γιατροσόφια», όπου θα ανακαλύψετε φυσικές λύσεις σε καθημερινά μικροπροβλήματα. Ως προς τις καρα¬μέλες, θεωρείται ότι καταπολεμούν ό,τι ερεθίζει ή επιτείνει τη φλεγμονή.\nΠρόσφατες έρευνες δείχνουν ότι η εχινάκεια συμβάλλει σε ένα βαθμό στη μείωση της διάρκειας του κρυολογήματος και στην ανακούφιση από τα συμπτώματά του, όπως ο βήχας, ο πονόλαιμος και ο πυρετός, ενώ ίσως να έχει και προληπτική δράση, αφού θεωρείται ότι τονώνει το ανοσοποιητικό σύστημα. Για την ανακούφιση του πονόλαιμου, κάντε γαργάρες με αφέψημα εχινάκειας 3 φορές την ημέρα, ενώ για καλύτερα αποτελέσματα συνδυάστε το βότανο με βιταμίνη C, πρόπολη και ψευδάργυρο.


busy bee: Δείτε και κρατείστε αυτό το link στα αγαπημένα!\nΔείτε και κρατείστε αυτό το link στα αγαπημένα!\nΖωντανά και σε συνεχή ροή στατιστικά στοιχεία όπως:\nΔείτε με τι ρυθμό αλλάζουν τα σχετικά νούμερα!!\nΓια παράδειγμα δείτε πως αλλάζει ο πληθυσμός της γης, από στιγμή σε στιγμή!\nΓεννήσεις και θανάτοι στον κόσμο μεχρι να ανοιγοκλείσετε τα μάτια!\nΠόσα ποδήλατα παράγονται μέχρι και αυτή τη στιγμή???\nΠόσοι υπολογιστές έχουν πουληθεί μέσα στο χρόνο που τρέχει???\nΠόσα email έχουν σταλεί σήμερα ανά τον κόσμο??\nΠόση έκταση δασών έχουν χαθεί αυτό το χρόνο???\nΠόσοι τόνοι φαγητού έχουν παραχθεί φέτος??\nΠόσοι άνθρωποι έχουν πεθάνει σήμερα από πείνα??\nΠόσα τσιγάρα έχουν "ανάψει" σήμερα ανά τον κόσμο καπνιστές???\nΠόσα βαρέλια μαύρου χρυσού έχουν ανληθεί σήμερα και πόσες μέρες απομένουν για να τελειώσουν τα αποθεματικά του???\nΑυτά και άλλα πολλά στατιστικά στοιχεία ΠΑΝΤΑ ζωντανά και σε ΣΥΝΕΧΗ ΡΟΗ στην παρακάτω διεύθυνση:\nκαι στα Ελληνικά εδώ:\nΛιποθυμία και γενικότερη δυσφορία μ' έπιασε με τις φρενήρεις ταχύτητες για πράγματα που δεν έπρεπε να συμβαίνουν...\n27 Ιουνίου 2009 - 10:36 μ.μ.\n28 Ιουνίου 2009 - 6:36 π.μ.\n28 Ιουνίου 2009 - 9:46 π.μ.


Απόλλων: Cinque για «καλημέρα» και τώρα η Ρώμη (vid & pics) | Goal News Cy\nΑ' ΚΑΤΗΓΟΡΙΑΑΠΟΛΛΩΝ ΛΕΜΕΣΟΥΑπόλλων: Cinque για «καλημέρα» και τώρα η Ρώμη (vid & pics)\nΑπόλλων: Cinque για «καλημέρα» και τώρα η Ρώμη (vid & pics)\n«Ψεκάστε, σκουπίστε, τελειώσατε». Ο Απόλλων θύμισε κάτι από την περσινή ομάδα που «καθάριζε» τα πλείστα παιχνίδια με συνοπτικές διαδικασίες.\nΗ ομάδα του Σωφρόνη Αυγουστή άρχισε ιδανικά το φετινό πρωτάθλημα (δεν αγωνίστηκε στις δύο πρώτες αγωνιστικές λόγω ευρωπαϊκών υποχρεώσεων) συντρίβοντας με 5-1 την Πάφος FC στο Τσίρειο για την 3η αγωνιστική.\nΔύο γκολ πέτυχε ο Γιούστε (7’, 61’) και από ένα οι Περέιρα (12’), Σαρδινέρο (44’) και Ζελάγια (78’), ενώ για την Πάφο που παρουσιάστηκε με τρανταχτές ανασταλτικές αδυναμίες πέτυχε το γκολ της… τιμής ο Νέμετς (81’).\nΠρώτο φετινό παιχνίδι και τρεις κερδισμένοι βαθμοί για τον Απόλλωνα, ενώ η Πάφος έχοντας παίξει δύο παιχνίδια έχει συγκομιδή ενός βαθμού. Mε cinque (πέντε) η ομάδα της Λεμεσού με το «καλημέρα» στο πρωτάθλημα και πλέον στρέφει την προσοχή της στον αγώνα της ερχόμενης Πέμπτης με τη Λάτσιο στη Ρώμη για την πρεμιέρα των ομίλων του Γιουρόπα Λιγκ.\nΟι γαλάζιοι είχαν 100% ποσοστό αποτελεσματικότητας στο πρώτο ημίχρονο, σκοράροντας τρία γκολ σε ισάριθμες ευκαιρίες που δημιούργησαν. Στο 7’ μετά από σέντρα του Ζοάο Πέδρο ο Γιούστε με έξυπνη πισινή κεφαλιά άνοιξε το σκορ, ενώ στο 12’ έπειτα από ωραία μακρινή πάσα του Χάμπου Κυριάκου ο Βασιλείου έκανε άψογο κοντρόλ και σέντρα στο δεύτερο δοκάρι, όπου καραδοκούσε ο Περέιρα, ο οποίος με κεφαλιά πέτυχε το πρώτο του γκολ με την ομάδα της Λεμεσού. Στο 44’, Μάγκλιτσα και Σαρδινέρο συνδυάστηκαν άψογα και ο τελευταίος με κοντινό πλασέ πέτυχε το 3-0 για την ομάδα του Σωφρόνη Αυγουστή.\nΈριξε ταχύτητα μεν, σκόραρε σε κάθε φάση δε\nΠαρά το γεγονός ότι ο Σωφρόνης Αυγουστή προχώρησε σε δύο αλλαγές με την έναρξη του δευτέρου ημιχρόνου (Μάρκοβιτς αντί Κυριάκου και Σουμά αντί Βασιλείου) ο Απόλλων δεν έχασε από την ποιότητα του. Ναι μεν έριξαν ταχύτητα, καθώς το 3-0 του πρώτου ημιχρόνου ήταν «καθαρό» σκορ, όμως είχαν ξανά αποτελεσματικότητα που «τσάκιζε» κόκκαλα.\nΆλλες δύο τελικές προσπάθειες κατέγραψαν οι γαλάζιοι στο δεύτερο σαρανταπεντάλεπτο και σκόραραν ισάριθμες φορές. Αρχικά με τον Γιούστε στο 61΄, έπειτα από κόρνερ του Ζοάο Πέδρο ξανά, αλλά κοντινή προβολή αυτή τη φορά, και εν συνεχεία με τον Ζελάγια, ο οποίος πήρε πάσα πάρε-βάλε από τον Στυλιανού μετά από εξαιρετική κάθετη πάσα του Μάρκοβιτς. Η… προβληματική Πάφος μείωσε σε 5-1 με το πρώτο γκολ του Άνταμ Νέμετς στα κυπριακά γήπεδα.\nΑπόλλων (Σωφρόνης Αυγουστή): Βάλε, Ζοάο Πέδρο, Βασίλειου (46′ Σουμά), Γιούστε, Ρομπέρζ, Κυριάκου (46′ Μάρκοβιτς), Σατσέτι, Περέιρα, Σαρδινέρο, Ζελάγια, Μάγκλιτσα\nΠάφος FC (Στίβεν Πρέσλι): Μολ, Χολτ, Λοράν, Σιρόκ, Λουλίνια, Φόλπρεχτ, Μπανγκάρτ, Ντέιμεκ, Ζίβουλιτς, Μπεριγκό (35′ Ζαχαρίου), Νέμετς\nΣΚΟΡΕΡ: 7′ 61′ Γιούστε, 12′ Περέιρα, 44′ Σαρδινέρο, Zελάγια 78′ / Νέμετς 81′\nΚΙΤΡΙΝΕΣ: Κυριάκου / Νέμετς\nΔείτε το live της αναμέτρησης, όπως το κατέγραψε η ιστοσελίδα μας Goal.com.cy


Η KATY PERRY ΠΡΩΤΑΓΩΝΙΣΤΕΙ ΣΤΗΝ ΚΑΜΠΑΝΙΑ "HOLIDAY" ΤΗΣ Η&Μ - FashionFever.world\nΑυτή τη Χριστουγεννιάτικη σεζόν η Η&Μ έχει δεσμευτεί να στηρίξει τα παιδιά της Μιανμάρ με τις ειδικά σχεδιασμένες δωροκάρτες της. Για κάθε κάρτα που αγοράζεται, η H&M Conscious Foundation θα προσφέρει 5% της αξίας στη UNICEF.\nΗ UNICEF θα χρησιμοποιήσει στη συνέχεια τα χρήματα για την παροχή ποιοτικής εκπαίδευσης σε απροστάτευτα παιδιά στη Μιανμάρ, όπου υπάρχει άμεση ανάγκη για πρόσβαση στη βασική εκπαίδευση. Μέσω της καμπάνιας με δωροκάρτες, η UNICEF και η H&M Conscious Foundation στοχεύουν να προσφέρουν ποιοτική πρωτοβάθμια και αρχική δευτεροβάθμια εκπαίδευση σε πάνω από 350.000 παιδιά στην πολιτεία Ρακίν. Οι δωροκάρτες θα διατίθενται στα καταστήματα Η&Μ παγκοσμίως μέχρι τις 31 Δεκεμβρίου.\nΤελευταία τροποποίηση στις Δευτέρα, 23 Νοεμβρίου 2015 11:52\nΠερισσότερα σε αυτή την κατηγορία: Louis Vuitton SERIES 4,SS2016 advertising campaign »


Άνεμος Αντίστασης: Τα χάλασαν στην μοιρασιά;; Καυγάς μεταξύ αξιωματικών της ΕΛ.ΑΣ. – Στο νοσοκομείο ο διοικητής του Α.Τ. Ρέντη\nΤα χάλασαν στην μοιρασιά;; Καυγάς μεταξύ αξιωματικών της ΕΛ.ΑΣ. – Στο νοσοκομείο ο διοικητής του Α.Τ. Ρέντη


Σινεμά: Το top 10 των Χριστουγέννων! - BORO από την ΑΝΝΑ ΔΡΟΥΖΑ - boro.gr\nΑρχική / Πολιτισμός / City life / Σινεμά: Το top 10 των Χριστουγέννων!\nΣινεμά: Το top 10 των Χριστουγέννων!\nΠρεμιέρες, αλλά και ταινίες από τις προηγούμενες εβδομάδες, που συνθέτουν το χριστουγεννιάτικο κινηματογραφικό μας μενού.\nΤου Δημήτρη Μπούρα από την εφημερίδα ΚΑΘΗΜΕΡΙΝΗ\nΟ Λεονάρντο ντι Κάπριο στον «Λύκο της Wall Street".\n1. Ο λύκος της Wall Street\nΔΡΑΜΑΤΙΚΗ ΚΩΜΩΔΙΑ (2013)\nΕγχρ. Διάρκεια: 180΄\nΗ πολυαναμενόμενη ταινία του Μάρτιν Σκορσέζε, βασίζεται σε γεγονότα από τη ζωή του υπαρκτού Τζόρνταν Μπέλφορντ που έχουν καταγραφεί από τον ίδιο στο ομότιτλο αυτοβιογραφικό του μυθιστόρημα. Στην ταινία, ο Μπέλφορντ ξεκινά την καριέρα του ως χρηματιστής την 29η Οκτωβρίου του 1987, που έμεινε στην ιστορία ως «Μαύρη Δευτέρα» λόγω του μίνι κραχ, για να απογειωθεί στη συνέχεια στ΄ άστρα. Ηταν ευφυής, απατεώνας και άπληστος. Δημιούργησε μια μικρή χρηματιστηριακή εταιρεία και άρχισε να φτιάχνει «φούσκες» «πουλώντας σκουπίδια σε σκουπιδιάρηδες». Παράλληλα ξέπλενε και βρώμικο χρήμα. Η φήμη του Μπέλφορντ μεγάλωνε, καθώς μαγάλωναν οι φούσκες, και τον σήκωσε ως την κορυφή του κόσμου. Η πτώση του από εκεί ψηλά ήταν καταστροφική. Η ζωή αποδείχτηκε και αυτή τη φορά ένας κύκλος, που για τον Σκορσέζε έχει πάντα και ηθική διάσταση.\nΟ Σκορσέζε, πληθωρικός όσο ποτέ άλλοτε στο πρόσφατο παρελθόν του, δημιουργεί φρενήρη ρυθμό, που υπαγορεύεται από την ηχητική μπάντα της ταινίας. Ο «Λύκος της Wall Street» είναι μια μετάλλαξη των «Καλών παιδιών» και του «Καζίνο» -δύο δικές του ταινίες γύρω από τη μαφία. Η Γουόλ Στριτ παρουσιάζεται σαν μια ζούγκλα, όπου οι «ιθαγενείς» λατρεύουν παγανιστικά το χρήμα ακολουθώντας εν χορώ το ρυθμό στον οποίο τους υποβάλλει ο «σαμάνος» της φυλής τους. Κάπως έτσι βλέπει ο Σκορσέζε τον ήρωά του, που εκείνη την εποχή δεν είχε πατήσει τα τριάντα. Η ζωή του Μπέλφορντ πέρα από τον παράδεισο της Γουόλ Στριτ ήταν ένα διαρκές πάρτι μέσα στη χλιδή, με γυναίκες και πολλά ναρκωτικά. Σε κάποιο σημείο νομίζεις πως ο Ιταλοαμερικανός σκηνοθέτης θέλει να παραλληλίσει τη δεκαετία του ‘80 (των γιάπις) με τις δεκαετίες του ‘60 και του ‘70 (των χίπις και των απογόνων τους).\nΗ ταινία διαρκεί τρεις ολόκληρες ώρες, εξαντλητικές όμως, γιατί τα επιμέρους θεματικά της μοτίβα επαναλαμβάνονται. Ο πρωταγωνιστής της, ο Λεονάρντο Ντι Κάπριο, είναι εξαιρετικός. Εχει βαλθεί να μας πείσει πως θέλει να γίνει ένας Ορσον Ουέλλες των ημερών μας. Ο ίδιος λέει πως είδε τον Μπέλφορντ σαν έναν μοντέρνο Καλλιγούλα.\n2. Η κρυφή ζωή του Γουόλτερ Μίτι\nΔΡΑΜΑΤΙΚΗ ΚΟΜΕΝΤΙ (2013)\nΕγχρ. Διάρκεια: 114΄\nΑμερικανική ταινία με σκηνοθέτη και πρωταγωνιστή τον ηθοποιό Μπεν Στίλερ. Το σενάριό της βασίζεται στην κλασική ιστορία του Τζέιμς Θάρμπερ που έχει ξαναγίνει ταινία στο παρελθόν με τον Ντάνι Κέι. Ο Γουόλτερ Μίτι, ένας ονειροπαρμένος που εργάζεται ως photo editor στο περιοδικό Life, θα ζήσει την πιο απίθανη περιπέτεια της ζωής του. Το Life διακόπτει οριστικά την έντυπη έκδοσή του και οι συντάκτες του ετοιμάζουν το τελευταίο του τεύχος. Ο Μίτι, όμως, χάνει το αρνητικό της φωτογραφίας ενός διάσημου φωτογράφου που προορίζεται για τελευταίο εξώφυλλο. Στη συνέχεια, για να δώσει μια λύση στο πρόβλημα, αναζητάει τον φωτογράφο στα τέσσερα σημεία του πλανήτη. Η περιπέτειά του, η οποία ίσως να είναι και φανταστική, θα αποβεί λυτρωτική για τον Μίτι. Γλυκόπικρο και καλογυρισμένο.\n3. Μικρά Αγγλία\nΚΟΙΝΩΝΙΚΟ ΔΡΑΜΑ (2013)\nΕγχρ. Διάρκεια: 160΄\nO Παντελής Βούλγαρης επιχείρησε να επαναφέρει το ελληνικό σινεμά στην κλασική ρότα της μεγάλης αφήγησης και σε έναν ορίζοντα όπου η δραματική ένταση και η συγκίνηση έχουν πρωτεύοντα ρόλο. Ο σύγχρονος ελληνικός κινηματογράφος μας έχει συνηθίσει τελευταία σε νοσηρές οικογενειακές καταστάσεις, ως μικρογραφίες μιας κοινωνίας σε πολύπλευρη κρίση. Η «Μικρά Αγγλία» διαφοροποιείται διότι δεν έχει πρόθεση να σοκάρει, η μυθοπλασία της απέχει χρονικά από το σήμερα και δείχνει κατανόηση ακόμα και στους «κακούς». Ετσι θα τοποθετούσε κανείς τη «Μικρά Αγγλία» σε ένα καρτ ποστάλ της εποχής μας.\nΟ Βούλγαρης είναι ο μοναδικός Ελληνας σκηνοθέτης που, στις σπουδαιότερες στιγμές της σαραντάχρονης καριέρας του, περιστράφηκε συστηματικά γύρω από τη γυναίκα. Πάντα ευγενικός κι ευαίσθητος –για κάποιους λυρικός- δεν αντιμετώπισε το γυναικείο πρόσωπο σαν καθρέφτη ψυχοδραμάτων. Τοποθέτησε τη γυναίκα και το ψυχολογικό της δράμα κοινωνιολογικά μέσα στο κάδρο της ηθογραφίας.\nΤο ίδιο συμβαίνει και σήμερα στη «Μικρά Αγγλία», δράμα παραλίγο επικών διαστάσεων από το ομότιτλο μυθιστόρημα της συντρόφου του, της Ιωάννας Καρυστιάνη, που επωμίστηκε και τη μετατροπή του σε σενάριο. Η γυναίκα είναι και πάλι στον αφρό μιας μικρής τραγωδίας που εκτυλίσσεται στη Μικρά Αγγλία (η Ανδρος από τα τέλη του 19ου αιώνα μέχρι την εποχή του μεσοπολέμου).\n4. Η τέλεια ομορφιά\nΔΡΑΜΑ, ΣΙΝΕΦΙΛ (2013)\nΕγχρ. Διάρκεια: 142΄\nΣύγχρονη τοιχογραφία της ρωμαϊκής παρακμής από τον Πάολο Σορεντίνο, που σκηνοθετεί τον αγαπημένο του ηθοποιό Τόνι Σερβίλο σε μια υπαρξιακή περιπέτεια. Η ταινία είναι ανάλαφρη και στις κορυφώσεις της συναρπαστική, άλλοτε ονειρική κι άλλοτε αφημένη σε ένα στυλ που θυμίζει όπερα. Αν ζούσε ο Φελίνι ίσως να χαμογελούσε από ικανοποίηση: η «Τέλεια ομορφιά» μοιάζει με ευφάνταστη μίξη της «Γλυκειάς ζωής», της «Ρώμης» και του «8 ½». Η μοναδική ένστασή μας αφορά την πληθωρικότητα του Σορεντίνο που από ένα σημείο και έπειτα τον πνίγει. Στο δεύτερο μέρος επαναλαμβάνεται και γίνεται φλύαρος.\nΟ Τζεπ Γκαμπερντέλα, ψυχή της κοσμικής Ρώμης, λίγες μέρες μετά τα γενέθλιά του, έγινε 65 χρονών, αναρωτιέται ποιος είναι και πού πάει;. «Ηρθα στη Ρώμη 26 χρονών και παρασύρθηκα στη δίνη της κοσμικότητας. Ηθελα να γίνω βασιλιάς των κοσμικών και τα κατάφερα. Δεν ήθελα να συμμετέχω απλώς στα πάρτι, αλλά να έχω τη δύναμη για να τα καταστρέφω», μονολογεί περπατώντας ξημερώματα στις όχθες του Τίβερη. Πριν από 20 χρόνια, ο Τζεπ έγραψε ένα βιβλίο κι έγινε διάσημος. Δεν το ξαναεπιχείρησε, δεν είχε να πει τίποτα «για την καλλιτεχνική και κοσμική πανίδα του τίποτα». Σήμερα, το σωσίβιό του στον αφρό της κοσμικής Ρώμης είναι οι ανόητες συνεντεύξεις που κάνει με επηρμένους καλλιτέχνες για μια εφημερίδα. Ο Τζεπ κοιτάζει την αιώνια πόλη από το μπαλκόνι του, σε ένα λόφο πάνω από το Κολοσσαίο. Ξενυχτάει σε πάρτι, όπου οι καλεσμένοι κάνουν τρενάκια στην κορύφωση του ξεφαντώματος («τα πιο ωραία τρενάκια στη Ρώμη, γιατί δεν πάνε πουθενά»). Μπαίνει με άνεση σε βίλες-παλάτια που είναι μέρος της ιστορίας της Ρώμης.\nΟ Τόνι Σερβίλο, ο κορυφαίος Ιταλός ηθοποιός των ημερών μας, παίζει με απόλυτη ακρίβεια και προσαρμόζεται σαν χαμαιλέοντας στο οπτικό στυλ του Σορεντίνο.\nΔΡΑΜΑΤΙΚΗ ΚΟΜΕΝΤΙ, ΣΙΝΕΦΙΛ (2013)\nΑ/Μ Διάρκεια: 83΄\nΗ μικρή σινεφίλ έκπληξη των γιορτών. Πρωτόλειο έργο, σκηνοθετικό ντεμπούτο του Γερμανού Γιαν Ολε Γκέρστερ, που σε κερδίζει με το ύφος του και την ατμόσφαιρα την οποία πέτυχε να δημιουργήσει. Φαινομενικά, το «Oh Boy» μοιάζει με κοντινό συγγενή του πρόσφατου «Frances Ha», που αγαπήθηκε από το νεανικό σινεφίλ κοινό. Ο ήρωάς του όμως στις κρίσιμες στιγμές θυμίζει τους αδρανείς ψυχολογικά ήρωες της πρώτης σκηνοθετικής περιόδου του Τζιμ Τζάρμους. Ερχεται στη μνήμη το «Διακοπές διαρκείας».\nΟ Νίκο αδιαφορεί για τους πάντες και τα πάντα, από το ξεκίνημα της ταινίας μέχρι την τελευταία της σεκάνς, στην οποία θα δοκιμαστεί η συναισθηματική του απάθεια. Στην πρώτη σκηνή εγκαταλείπει την κοπέλα του, λίγο μετά μαθαίνουμε πως έχει εγκαταλείψει και τις σπουδές του στη Νομική γιατί απλώς δεν τον ενδιαφέρουν. Ο πατέρας του, που ανήκει στα υψηλά κοινωνικά στρώματα, τού μπλοκάρει τον τραπεζικό λογαρισμό που ήταν για τις σπουδές του. Πιστεύει πως έτσι θα τον προσγειώσει στην «πραγματικότητα».\nΟ Νίκο αντιδρά χαλαρά σαν αντιπροσωπευτικός τύπος μιας γενιάς μετέωρης και ανήμπορης για δράση, ίσως γιατί δεν βρίσκει τίποτα το αληθινά συναρπαστικό για να τη συγκινήσει. Στη διάρκεια του 24ωρου συμβαίνουν διάφορα, απλώς απρόσμενα έως τραγικά, αυτός όμως επιμένει να θέλει να πιεί έναν καφέ. Εκεί σταματάει το ενδιαφέρον του. Ο Ολε Γκέρστερ τον παρακολουθεί εναλλάσσοντας ενσταντανέ από την μονότονη, την αστεία, την αβέβαιη και την τραγική όψη της ζωής ενός Βερολινέζου, που περνάει κρίση χωρίς αιτία.\n6. Ο γελαστός πρίγκηπας\nΕγχρ. Διάρκεια: 94΄\nΟ «Γελαστός πρίγκηπας» βραβεύτηκε για τη σκηνοθεσία του Ντέιβιντ Γκόρντον Γκριν στην τελευταία Μπερλινάλε. Ο Αλβιν και ο Λανς, δύο νεαροί άντρες εκ διαμέτρου αντίθετοι ως χαρακτήρες, έχουν αναλάβει να αποκαταστήσουν τις διαχωριστικές γραμμές στο οδικό δίκτυο ενός δάσους του Τέξας έπειτα από μια καταστροφική πυρκαγιά. Ο Αλβιν είναι το αφεντικό αλλά και γαμπρός του Λανς, τον οποίο θεωρεί ανεπρόκοπο. Οι δύο άνδρες λογομαχούν ή και προσβάλλουν ο ένας τον άλλον, στο τέλος όμως συμφιλιώνονται. Καταλύτης σε αυτή τη χημεία της αντρικής φιλίας είναι η σχέση τους με το γυναικείο φύλο. Καλύτερα φίλοι παρά συγγενείς. Καλογραμμένο και καλοσκηνοθετημένο, αλλά μάλλον αδιάφορο. Μια αύρα παραλόγου θα το απογείωνε. Με Εμίλ Χιρς, Πολ Ραντ.\n7. 12 χρόνια σκλάβος\nΚΟΙΝΩΝΙΚΗ, ΕΠΟΧΗΣ (2013)\nΕγχρ. Διάρκεια: 134΄\nΟ Σόλομον Νόρθαπ, ο ήρωας του έγχρωμου Βρετανού σκηνοθέτη Στιβ ΜακΚουίν, ένα πρωινό του 1841 ξυπνάει σε έναν εφιάλτη: είναι αλυσοδεμένος, θύμα απαγωγής δουλεμπόρων. Μέχρι χθες ήταν ένας ελεύθερος πολίτης, επιτυχημένος επαγγελματικά, διακεκριμένος βιολιστής σε μια πόλη της πολιτείας της Νέας Υόρκης και υποδειγματικός οικογενειάρχης. Η πίστη του στην αξία της οικογένειας και στο αγαθό της δικαιοσύνης θα δοκιμαστούν επί 12ετία στα σκλαβοπάζαρα του αμερικανικού Νότου.\nΗ εμμονή του ΜακΚουίν με το ανθρώπινο κορμί που βασανίζεται ποικιλοτρόπως και η επιμονή του στη διερεύνηση των εννοιών του εγκλεισμού και της ελευθερίας έκαναν ξεχωριστές τις δύο προηγούμενες ταινίες του, το «Hunger» και το «Shame». Ολα αυτά ισχύουν και για τη σημερινή, που υποτάσσεται σε πιο mainstream λογική. Μια άλλη σκέψη που σου έρχεται στο μυαλό αφορά τη «Λίστα του Σίντλερ» του Σπίλμπεργκ. Κάποιες στιγμές νομίζεις πως ο ΜακΚουίν τον αντιγράφει, όταν επιμένει στη σαδιστική σχέση και στο υπολανθάνον ερωτικό συναίσθημα ενός λευκού βασανιστή-βιαστή μιας νεαρής έγχρωμης. Παίζουν: Τσιούιτελ Ιτζίοφορ, Μάικλ Φασμπέντερ, Μπένεκτ Κάμπερμπατς, Σάρα Πόλσον, Πολ Ντάνο, Πολ Τζιαμάτι\n8. Χόμπιτ: η ερημιά του Νοσφιστή\nThe Hobbit: Yhe Desolation of Smaug\nΕγχρ. & 3D Διάρκεια: 161΄\nΟ Πίτερ Τζάκσον επανέρχεται με το δεύτερο μέρος του «Χόμπιτ». Το ομότιτλο βιβλίο του Τόλκιν μοιράστηκε σε τρεις ταινίες για καθαρά εμπορικούς λόγους. Πληθωρικός (η φαντασία του είναι ανεξάντλητη) αλλά και φλύαρος. Μικροεπεισόδια, λεπτομέρειες και σκηνές δράσης αθροίζονται επί 160 λεπτά της ώρας. Σαν να βλέπεις μονοκοπανιά τέσσερα επεισόδια ενός σίριαλ. Στους φαν θα αρέσει.\n9. Ο Μπάτλερ\nΒΙΟΓΡΑΦΙΚΟ ΔΡΑΜΑ (2013)\nΕγχρ. Διάρκεια: 132΄\nΟ σκηνοθέτης Λι Ντάνιελς βλέπει το τραύμα του ρατσισμού και τον αγώνα για τα κοινωνικά δικαιώματα των εγχρώμων στις ΗΠΑ μέσα από την ιστορία ενός μπάτλερ, που υπηρέτησε στον Λευκό Οίκο από το 1957 μέχρι το 1986. Το σενάριο βασίζεται στη ζωή του υπαρκτού Γιουτζίν Αλεν. Η ταινία αξίζει για την ερμηνεία του Φόρεστ Γουιτάκερ.\n10. Ψυχρά και ανάποδα\nFrozen ΑΝΙΜΑΤΙΟΝ (2013)\nΕγχρ. 3D Διάρκεια: 102΄\nΤο παραμύθι του Χάνς Κρίστιαν Αντερσεν «Η βασίλισσα των πάγων» έρχεται στο κινηματογραφικό μας προσκήνιο παραλλαγμένο. Το κινουμένο σχέδιο συναντά το μιούζικαλ σε μια προσπάθεια της Ντίσνεϊ να ξαναδώσει αίγλη στην οικογενειακή ταινία. Το «Ψυχρά και ανάποδα» είναι η καλύτερη λύση για τα μικρά παιδιά στις γιορτινές μέρες που έρχονται.\nΗ πριγκίπισσα Αννα θα συνεργαστεί με τον Κριστόφ, έναν νεαρό που μεταφέρει πάγο με το έλκυθρό του, σε μια παράτολμη περιπέτεια. Ανεβαίνουν σε ένα χιονισμένο βουνό για να βρουν ένα παλάτι από πάγο στο οποίο ζει Παγωμένη Βασίλισσα Έλσα, που δεν είναι άλλη από την αδελφή της Άννα. Πρέπει να λύσουν τα μάγια μάγια που πάγωσαν ολόκληρο το βασίλειο. Ξεχωριστό είναι το μικρού μήκους κινούμενο σχέδιο που προβάλλεται μαζί με την ταινία. Φαντάζει σαν γέφυρα που ενώνει την ασπρόμαυρη εποχή της Ντίσνεϊ με τη σημερινή, στην οποία δεσπόζει το 3D.


Εταιρείες telemarketing - Prisma Courier\nΞεκινώντας από τις Ηνωμένες Πολιτείες Αμερικής, το telemarketing, αποτελεί τον πιο δημοφιλή τρόπο πώλησης προϊόντων.\nΠλέον δεν χρειάζονται οι πολύωρες αναμονές, ή η φυσική παρουσία κάποιου ατόμου για την αγορά ενός προϊόντος. Αρκεί ένα τηλεφώνημα και ο πελάτης λαμβάνει το προϊόν στην πόρτα του. Αν λοιπόν αναζητάτε μία εταιρεία, με εμπειρία στο χώρο του telemarketing και με ασφαλείς μεταφορές προϊόντων στον χώρο των πελατών σας, η Prisma courier βρίσκεται στη διάθεσή σας.\nΕξασφαλίζουμε την άρτια λειτουργία των παραγγελιών, την ικανοποίηση των πελατών, οι οποίοι παραλαμβάνουν τα προϊόντα τους χωρίς πολύωρη αναμονή και την ταχύτερη δυνατή επιστροφή των χρημάτων.\nΕπικοινωνήστε σήμερα κιόλας μαζί μας και εμπιστευτείτε την παραλαβή και παράδοση των προϊόντων σας στην Prisma courier (από το 1994).


“…Για νύφη σου την έφερα στεφανωμένη\nτώρα την πάω για σφαγή, ‘συ θα σηκώσεις τη ντροπή\nπου δε βοήθησες…”\nΜε αυτά τα λόγια -μεταξύ άλλων- προσπαθεί η Κλυταιμνήστρα να πείσει τον Αχιλλέα να σώσει τη μέλλουσα γυναίκα του, Ιφιγένεια, που πρόκειται να θυσιαστεί από τον Αγαμέμνονα. Στίχοι του Ευριπίδη από μια ιστορία που ο Φοίβος Δεληβοριάς επέλεξε να χρησιμοποιήσει, καταγγέλλοντας το ημι-επικοινωνιακό ημι-κρυφτούλι, αλλά πλήρως απαράδεκτο παιχνίδι που έχει στηθεί εδώ και μήνες στις πλάτες των εργαζομένων του Πολιτισμού και των Τεχνών.\n“…ο Πολιτισμός γίνεται η πρώτη «Ιφιγένεια», ακριβώς επειδή όλο το καλοκαίρι δεν έγινε τίποτα για να ενδυναμωθεί το σύστημα Υγείας, η Παιδεία και τα ΜΜΜ, ώστε να μην συμβαίνει τώρα αυτό που συμβαίνει…”\nΌλα πολύ σωστά. Σχεδόν. Η Ιφιγένεια δε θα θυσιαστεί μάταια. Θα θυσιαστεί για να φυσήξει επιτέλους ο κατάλληλος αέρας που θα επιτρέψει στον στόλο των Αχαιών να ταξιδέψει για να πολιορκήσει την Τροία. Στη δική μας περίπτωση όμως, καμία Τροία δεν θα πέσει και αν έπρεπε να κάνουμε την αναλογία, θα λέγαμε ότι ο Πολιτισμός θα θυσιαστεί για να κάνουν φιγούρα κάτι κάγκουρες με τζετ σκι δίπλα σε λουόμενους. Μόνο που η απαξίωση του κλάδου αυτού ανασύρει σκοτεινές μνήμες και μια ντροπιαστική παράδοση. Ειδικά για ένα κράτος που έχει ενηλικιωθεί με την πεποίθηση ότι αποτελεί το λίκνο του Δυτικού πολιτισμού.\nΤο “κουκου τζα” με τις συναυλίες, τις παραστάσεις, τους κινηματογράφους, τις παραγωγές και την εστίαση που ανοιγοκλείνουν με διαφορετικά επίπεδα δυσκολίας κάθε φορά, έχει δύο βασικά προβλήματα. Το πρώτο και βασικό είναι η διαβίωση όλων αυτών των επαγγελματιών. Δε θέλει περισσότερη ανάλυση νομίζω, οι οικονομικές ανακατατάξεις του κορωνοϊού έχουν συζητηθεί διεξοδικά. Το δεύτερο και δυστυχώς μόνιμα δευτερεύον, είναι η ιδιαιτερότητα του κλάδου. Δεν μιλάμε για τον τουρισμό που μόλις ξεμπερδέψουμε με την πανδημία, θα ανακάμψει, ούτε για το λιανικό εμπόριο που αν τύχει να επιβιώσει, θα επιστρέψει στη συντήρηση, αλλά για έναν πολύ πιο σύνθετο τομέα.\nΌποιος πιστεύει ότι οι Τέχνες δεν έχουν σχέση με το χρήμα, στην καλύτερη είναι ρομαντικά αφελής, στη χειρότερη είναι τίγκα στην μπαρούφα. Η μεγαλύτερη άνθιση σε παραγωγή και ποιότητα του 20ου αιώνα, τα 60’s και 70’s, συνδέεται άμεσα με τη μεταπολεμική ανάπτυξη και τη γενιά που την απήλαυσε (ναι, τους baby boomers). Να το πούμε απλά: όταν η οικονομία ανεβαίνει, τότε τα παιδιά μπορούν να πηγαίνουν ωδεία, να αγοράζουν δίσκους, να παρακολουθούν συναυλίες, να έχουν μία ασφάλεια ώστε να προσπαθήσουν για το όνειρό τους, να αγοράζουν εξοπλισμό, ακόμα και να ρισκάρουν. Όσοι πιο πολλοί το κάνουν, τόσες περισσότερες οι πιθανότητες να βγει ο Μπόουι, η Σιμόν, ο Μακάρτνεϊ και η Τζόπλιν. Και αν κάποιος πιστεύει ότι “η Τέχνη είναι (μόνο) υπόθεση εσωτερική” να μιλήσουμε για τη Ζάμπια των 70’s, μια φτωχή Αφρικανική χώρα που σε μία πρωτογενή ανάπτυξη έφτιαξε μια άκρως εντυπωσιακή μουσική σκηνή, αλλά όταν έσκασε οικονομική κρίση, όλοι αυτοί οι μουσικοί αναγκάστηκαν να τα παρατήσουν μπας και βρουν 2 και 3 δουλειές κι επιβιώσουν. Και ας μη νομίζουμε ότι μιλάμε ούτε για τίποτα φλώρους, ούτε για μέτριους μουσικούς. Για το πρώτο αρκεί πως ολόκληρη η χώρα δεν είχε στούντιο, οπότε περνούσαν τα σύνορα για να ηχογραφήσουν και μετά να φέρουν οι ίδιοι τους δίσκους τους (!), για το δεύτερο αρκεί να ακούσετε.\nΔεν είναι τυχαίο που οι ύστεροι millennials της οικονομικής κρίσης έχουν σαν συγκροτήματα-αναφορές της γενιάς τους, τους Fontaines D.C. και τους Shame. Ωραίες μπάντες, αλλά ας κουνήσουμε λίγο το κεφάλι μας (εριστικός) αν πιστεύουμε ότι θα έπαιζαν πρώτη μούρη στο BBC έχοντας ανταγωνισμό ανάλογο όχι των 70’s, αλλά έστω των 00’s. Όσο λοιπόν αδιαφορούμε για τον Πολιτισμό, τόσο θα αδιαφορεί κι εκείνος για εμάς. Αλλά εκεί απλά θα γκρινιάζουμε, ντοπαρισμένοι με entitlement, συνεχίζοντας να αδιαφορούμε για τις αιτίες πίσω από τη μετριότητα που θα ακούμε. Ή αν έστω ήμασταν ο Αχιλλέας, θα λέγαμε ότι θα σηκώσουμε εμείς τη ντροπή που δε βοηθήσαμε.\nΌσον αφορά την Ελλάδα τώρα, που μονίμως παραπονιέται ότι τρώει τα παιδιά της, αλλά δεν ψήνεται να τα αφρατέψει κιόλας, παρουσιάζει ένα εντυπωσιακό ιστορικό αδιαφορίας για τον πολιτισμό της. Είτε πρόκειται για την Κυνόσουρα στη Σαλαμίνα, που αντί να αναδεικνύεται για τη Ναυμαχία και να είναι ένα από τα top-5 σημεία που θα έπρεπε να επισκεφθεί κάποιος στην Αθήνα, έχει ξεμείνει ένα μίζερο μπρούτζινο άγαλμα πίσω από τα ναυπηγεία, είτε πρόκειται για τη διαχείριση των αρχαιοτήτων στο Μετρό της Θεσσαλονίκης. Ας γκρινιάξουμε εθιμοτυπικά κάθε δύο χρόνια στο Βρετανικό Μουσείο για τα Ελγίνεια και μετά ας πούμε για καμένα πούσια ενόσω καίγονται οι μισές Μυκήνες. Αυτά αρκούν. Όμως η αλήθεια είναι ότι το επίσημο κράτος έβλεπε ανέκαθεν τον πολιτισμό σαν ένα αναγκαίο κακό. Τον χρειάζεται γιατί φέρνει τουρίστες και γιατί μας μπουκώνει “αρχαίο πνεύμα αθάνατο”, όποτε χρειαστεί να ξεσηκωθούν οι απόγονοι του Ευριπίδη που δεν μπορούν να κατονομάσουν τρεις τραγωδίες του και τα δισέγγονα του Αριστοτέλη που ανάθεμα κι αν έχουν ακούσει –πόσο μάλλον νιώσει- τι έλεγε για την ανθρώπινη ψυχή. Αλλά χρειάζεται χρήματα και αγάπη και διάθεση που δεν υπάρχουν. Ποτέ δεν θα προτιμηθεί ο Πολιτισμός έναντι μιας παρτίδας αμυντικού εξοπλισμού, ποτέ δε θα προτιμηθούν οι προσλήψεις δασκάλων, αντί new age χωροφυλάκων. Και ακόμα κι αν γίνει, ο ίδιος ο κόσμος θα αντιδράσει, επειδή έτσι έχει μάθει. Έχει μάθει να προσπαθεί να λαδώσει αρχαιολόγους για να κουκουλώσει τα “αρχαία” που πάνε πίσω το χτίσιμο της καλύβας του, έχει μάθει να θυμάται τον Παρθενώνα μόνο όταν πρέπει να τον αντιπαραβάλλει με βελανίδια και φυσικά έχει μάθει να βαράει το ντέφι για να χορέψει η αρκούδα της υποστελεχωμένης Εφορείας Αρχαιοτήτων όταν ακούει για την Αμφίπολη και θέλει σώνει και ντε να δει τον σκελετό του Φιλίππου.\n“…Υπάρχει ακόμα ένα έγκλημα που δεν το δίκασε κανένας ποτέ. Είναι το πολιτιστικό έγκλημα της Χούντας, ενάντια σε αυτόν τον λαό που από το ’60 και ύστερα, άρχισε μέσα από τον Θεοδωράκη να τραγουδάει στα γλέντια του Σεφέρη και Ελύτη, άρχισε να διαβάζει τις εκδόσεις του Γαλαξία και γέμιζε τα σινεμά με τον Μπέργκμαν, ενώ λάτρευε τον Κουν. Και ξαφνικά, το ’67 του έφεραν μπροστά του μια δωδεκάδα πιάτα για να μάθει να τα πετάει στην πίστα…”\n-Ρένα Θεολογίδου, “Το Πολιτιστικό Έγκλημα της Χούντας”, παραγωγή της ΕΡΤ του 1997\nΗ Δικτατορία έδειξε τον δρόμο για τον αρχαιορθόδοξο βλαχοταραμά που μας καταδυναστεύει μέχρι σήμερα και μπλέκει τα Ηπειρώτικα, τον Μεγαλέξανδρο και την Παναγιά που έσωσε τον Ορχομενό από τα ναζιστικά τανκς στον πιο κακόγουστο συνδυασμό καλόγουστων αναφορών. Η έννοια του “λαϊκού” αναδείχθηκε σε απόλυτη αυθεντία και παραμένει η κυρίαρχη αφήγηση, ενώ ακόμα δεν έχουμε ξεμπερδέψει με τη ρετσινιά της “δηθενιάς” σε ό,τι τολμάει να μην υπηρετήσει τα χαμηλότερα ανθρώπινα ένστικτα. Και ας θυμηθούμε ότι επί Δικτατορίας δεν απαγορεύτηκε μόνο ο Μαρξ και ο Σαρτρ. Απαγορεύτηκε και ο Αριστοφάνης και ο Σοφοκλής και η συντριπτική πλειοψηφία των σύγχρονων Ελλήνων καλλιτεχνών. Ακόμα κι αν η φρίκη της Επταετίας γέννησε απίστευτα έργα, έβαλε μια άνω τελεία στην καλλιτεχνική παραγωγή της χώρας, στην οποία ποτέ δεν γυρίσαμε για να κλείσουμε την πρόταση. Το μομέντουμ είχε χαθεί, η πορεία είχε χαθεί και η Μεταπολίτευση έδωσε χώρο σε κάτι εντελώς διαφορετικό που έπρεπε να ξεκινήσει από την αρχή. Και το κατάφερε επειδή οι συνθήκες ήταν κατάλληλες -κάτι που τώρα δεν ισχύει. Δεν υπάρχει καμία εγγύηση ότι όσο χτυπάμε τον Πολιτισμό, αυτός θα αναγεννάται από τις στάχτες του. Αυτή τη στιγμή ρισκάρουμε όση ζωή του απέμεινε από την Κρίση και διακινδυνεύουμε τον οριστικό θάνατό του.\nΟι “Ιφιγένειες” θυσιάζονται για να πέφτουν οι Τροίες. Μόνο που θυσιάζοντας σαν τον Αβραάμ και όχι σαν τον Αγαμέμνονα, καμία νίκη δε θα δούμε και κανένα έπος δε θα γραφτεί. Αν ο Πολιτισμός είναι χαρακτήρας της Ιλιάδας, δυστυχώς είναι η Κασσάνδρα. Καταδικασμένη να ζήσει τις δυσοίωνες προφητείες που κανείς άλλος δεν πιστεύει.


Οι celebrities «ψηφίζουν» half-up με φιόγκο στα μαλλιά (shopping list) - Daily-News.GR\nΟι celebrities «ψηφίζουν» half-up με φιόγκο στα μαλλιά (shopping list)\n13 Ιανουαρίου 2022, 08:30\tΟμορφιά 50 Προβολές\nΠαρακολουθούμε και τις δύο μέσα από τη συχνότητα του Mega καθημερινά! Η Δέσποινα Καμπούρη βρίσκεται στην παρέα της Δανάης Μπάρκα και στην πρωινή εκπομπή, «Πάμε Δανάη», ενώ η Μαρία Μπεκατώρου παρουσιάζει το τηλεπαιχνίδι, «The Chase».\nΤι κοινό τώρα έχουν οι δυο τους; Η Μαρία και η Δέσποινα έκαναν ακριβώς το ίδιο χτένισμα και μας έδωσαν το «σύνθημα» για το πιο hot αξεσουάρ μαλλιών της σεζόν: τον φιόγκο στα μαλλιά!\nΏρα για αλλαγές και… bottleneck bangs! Το πιο hot hair trend του 2022\nΚαμπούρη και Μπεκατώρου με half–up με μαύρο φιόγκο\nΗ Δέσποινα Καμπούρη και η Μαρία Μπεκατώρου έκαναν half-up σε ίσια μαλλιά, δηλαδή έπιασαν τα μαλλιά τους μισά πάνω, μισά κάτω, ενώ τα στόλισαν με έναν μαύρο φιόγκο.\nΤο χτένισμα της Δέσποινας Καμπούρη\nΗ Δέσποινα συνδύασε το χτένισμά της με ένα άκρως girly και μαθητικό στυλ (γι’ αυτό άλλωστε η Δανάη Μπάρκα τής έκανε πλάκα και της τραγουδούσε «όταν πηγαίναμε μαζί σχολείο), ενώ η Μαρία φόρεσε total black σύνολο με στρας.\nΤα αξεσουάρ μαλλιών super hot τάση -Πάμε για shopping!\nΉδη από τις αρχές του 2020 τα hair accessories έκαναν comeback και μονοπώλησαν το ενδιαφέρον των hairstyle addicts! Και συνεχίζουν δυναμικά να μας απασχολούν και το 2022.\nScrunchies, στολισμένα με πέτρες και πέρλες τσιμπιδάκια, μαντήλια εμπριμέ, κορδέλες και κότσοι είναι μόνο μερικά από τα αξεσουάρ που έβλεπες και θα συνεχίσεις να βλέπεις στο feed σου στο Instagram, αλλά και στα εμπορικά καταστήματα.\nΓι’ αυτό σου ετοίμασα μια wow shopping list, ώστε να δεις τι «παίζει» στην αγορά και να διαλέξεις τα καλύτερα και πιο chic αξεσουάρ μαλλιών. Και μια bad hair day να έχεις, να θυμάσαι ότι ένα hair accessory μπορεί να απογειώσει το look σου.\nΕτικέτεςHALF UP ΑΞΕΣΟΥΑΡ ΜΑΛΛΙΩΝ Δέσποινα Καμπούρη ΜΑΛΛΙΑ] Μαρία Μπεκατώρου\nΠροηγούμενος Προβλέψεις για τα αισθηματικά του ζωδίου σου, σήμερα 13/01\nΕπόμενο ΗΠΑ: Η πλειοψηφία των Αμερικανών θεωρεί ότι η δημοκρατία στη χώρα διατρέχει κίνδυνο | ΚΟΣΜΟΣ


Οι Pet Shop Boys το καλοκαίρι στην Αθήνα - iLoveAthens\nΤο Release Athens 2020 υποδέχεται τους Pet Shop Boys, την Τετάρτη 1η Ιουλίου στην Πλατεία Νερού.\nΟι Neil Tennant και Chris Lowe, το πιο επιτυχημένο ντουέτο στην ιστορία της Βρετανικής σκηνής, έρχονται στην Αθήνα με το εντυπωσιακό Dreamworld: The Greatest Hits Live show τους, γεμάτο από τις μεγαλύτερες επιτυχίες της σπουδαίας καριέρας τους.\nPet Shop Boys, το συγκρότημα των επιτυχιών\nΑπό την ημέρα που υπέγραψαν στην Parlophone Records, οι Pet Shop Boys ξεκίνησαν να γράφουν ιστορία στο χώρο της pop μουσικής.\nΟι Neil Tennant και Chris Lowe, το πιο επιτυχημένο ντουέτο στην ιστορία της Βρετανικής σκηνής, έρχονται στην Αθήνα 1η Ιουλίου, η προπώληση των εισιτηρίων αρχίζει την Πέμπτη 20 Φεβρουαρίου\nΟι αριθμοί ζαλίζουν: 42 Top-30 singles, 22 Top-10 hits, 4 no 1, 14 Top-10 albums (συμπεριλαμβανομένου του εξαιρετικού Hotspot που κυκλοφόρησε στις 24 Ιανουαρίου) στο Ηνωμένο Βασίλειο και αντίστοιχη, αν όχι ακόμα μεγαλύτερη, επιτυχία σε ολόκληρο τον κόσμο.\nIt’s A Sin, West End Girls, Heart, Go West, Always On My Mind, Love Comes Quickly, Domino Dancing, What Have I Done To Deserve This, Suburbia, Being Boring, Can You Forgive Her, Left To My Own Devices, Se A Vida E (That’s The Way Life Is) είναι μόνο μερικά από τα υπέροχα τραγούδια που μας έχουν χαρίσει όλα αυτά τα χρόνια.\nΜε τα live shows τους μέσα στις τελευταίες τρεις δεκαετίες έχουν δημιουργήσει το δικό τους αυθεντικό στυλ μουσικής παράστασης, σε συνεργασία με σκηνοθέτες, σχεδιαστές και καλλιτέχνες όπως oι Derek Jarman, David Alden & David Fielding, Zaha Hadid, Sam Taylor-Wood και Es Devlin. Τον Ιούλιο του 2016, παρουσίασαν επί ένα τετραήμερο το Inner Sanctum στο Royal Opera House του Λονδίνου, αναγκάζοντας τον Independent να γράψει πως «η καριέρα τους συνεχώς αποδεικνύει ότι η pop μουσική και η υψηλή τέχνη όχι μόνο μπορούν να συνυπάρξουν αλλά και να ξεπεράσουν κάποιες υποτιθέμενες ανώτερες μορφές μουσικής».\nΣτο ενεργητικό τους έχουν πάνω από 700 shows σε 63 χώρες, μπροστά σε εκατομμύρια θεατές. Έχουν υπάρξει headliners στα μεγαλύτερα φεστιβάλ της τελευταίας δεκαετίας, όπως τα Roskilde, Primavera Sound Barcelona, Corona Capital, Latitude, Sonar Barcelona, Electric Picnic, Vivid, Way Out West, Bestival και πολλά ακόμα, με αποκορύφωμα τις επικές εμφανίσεις τους στα Glastonbury, Coachella, Rock in Rio και Summer Sonic. Το περασμένο καλοκαίρι, 1.600.000 τηλεθεατές παρακολούθησαν την εμφάνισή τους στο Live in Hyde Park του BBC, αριθμός που αποτελεί ρεκόρ.\nPet Shop Boys και σημαντικές ημερομηνίες\nΤο 2001, έγραψαν το musical Closer To Heaven, μαζί με τον θεατρικό συγγραφέα Jonathan Harvey, ενώ το 2004 παρουσίασαν ζωντανά το soundtrack που έγραψαν για την κλασική ταινία «Θωρηκτό Ποτέμκιν», μαζί με την Συμφωνική Ορχήστρα της Δρέσδης, στην Πλατεία Trafalgar.\nΤο 2011, συνέθεσαν ένα μπαλέτο με τίτλο The Most Incredible Thing, βασισμένο στο ομώνυμο έργο του Hans Christian Andersen.\nTo 2012, οι Pet Shop Boys συμμετείχαν στην Τελετή Λήξης των Ολυμπιακών Αγώνων του Λονδίνου, μπροστά σε ένα παγκόσμιο τηλεοπτικό κοινό. Δύο χρόνια αργότερα, οι Tennant και Lowe, σε συνεργασία με τον Andrew Hodges, βιογράφο του Alan Turing, παρουσίασαν την πρεμιέρα του A Man From The Future στο Royal Albert Hall, μαζί με την BBC Concert Orchestra και την ηθοποιό Juliet Stevenson στην αφήγηση.\nΤο 2000, παρέλαβαν το Ivor Novello Award για την προσφορά τους στη Βρετανική Μουσική και το 2009 το Brit Award για τη συνολική συνεισφορά τους στην παγκόσμια σκηνή.\nΩς συνθέτες, παραγωγοί και remixers, οι Tennant και Lowe έχουν συνεργαστεί, κάνει remix και συνθέσει μουσική για μία ευρεία γκάμα μεγάλων ονομάτων όπως οι Dusty Springfield, Lady Gaga, Liza Minnelli, Madonna, David Bowie, Yoko Ono, The Killers και Girls Aloud.\nΣτις 24 Ιανουαρίου, οι Pet Shop Boys κυκλοφόρησαν το 14ο studio album τους, Hotspot, το οποίο έγινε δεκτό με ενθουσιασμό από κοινό και κριτικούς, με τα Dreamland (με τους Years & Years), Burning The Heather (με τον Berand Butler των Suede) και Monkey Business να ξεχωρίζουν και να γνωρίζουν ήδη μεγάλη επιτυχία.\nΤην Πέμπτη ξεκινάει η προπώληση για τους Pet Shop Boys\nΗ προπώληση ξεκινάει την Πέμπτη 20 Φεβρουαρίου, στις 11:00, προς 40 ευρώ και για συγκεκριμένο αριθμό εισιτηρίων. Οι επόμενες φάσεις της προπώλησης θα ανακοινωθούν στην πορεία. Επίσης, διατίθενται περιορισμένα VIP εισιτήρια, με πρώτη τιμή τα 100 ευρώ. Στη συγκεκριμένη κατηγορία περιλαμβάνονται οι εξής προνομιακές παροχές: Ξεχωριστή υπερυψωμένη περιοχή διαμορφωμένη με stands & stools για όλους, οpen-bar, προτεραιότητα πρόσβασης στον χώρο, ιδιωτικό parking, ξεχωριστές τουαλέτες\nΟι Pet Shop Boys στο «πράσινο» φεστιβάλ της Αθήνας\nΤο 2020, το Release Athens στέλνει σε όλους τους φίλους της μουσικής το μήνυμα «Release The Earth From Plastic». Σε όλες τις ημέρες του φεστιβάλ και όπου αυτό είναι δυνατό θα χρησιμοποιηθούν βιοδιασπώμενα / ανακυκλούμενα υλικά και εναλλακτικές πηγές ενέργειας.\nPET SHOP BOYSRELEASE ATHENSΑΘΗΝΑΠΡΟΠΩΛΗΣΗ


Δημοσίευση: Παρασκευή, 03 Φεβρουαρίου 2012 19.53\nΣτο Παλαιό Φάληρο θα μεταβεί το Σάββατο (4/2), ο πρωτοπόρος του 1ου ομίλου της Α΄ Αθηνών, Ιάσωνας, όπου θα αντιμετωπίσει την ομώνυμη ομάδα.\tΤο συγκρότημα του Αγίου Φανουρίου, καλείται να πάρει τη νίκη από τον σύλλογο των νοτίων προαστίων που χρειάζεται τους βαθμούς για τη σωτηρία του, προκειμένου να συνεχίσει την πορεία του προς την κατάκτηση του τίτλου. Δείτε τη βαθμολογία και το πρόγραμμα του Σαββάτου (4/2), στον 1ο όμιλο της Α΄ Αθηνών.\nΔείτε τη βαθμολογία και το πρόγραμμα του Σαββάτου (4/2), στον 2ο όμιλο της Α΄ Αθηνών.\nΔείτε τη βαθμολογία και το πρόγραμμα του Σαββάτου (4/2), στον 1ο όμιλο της Β΄ Αθηνών.\nΔείτε τη βαθμολογία και το πρόγραμμα του Σαββάτου (4/2), στον 2ο όμιλο της Β΄ Αθηνών.\nΔείτε τη βαθμολογία και το πρόγραμμα του Σαββάτου (4/2), στον 3ο όμιλο της Β΄ Αθηνών.\nΔείτε τη βαθμολογία και το πρόγραμμα του Σαββάτου (4/2), στον 1ο όμιλο της Γ΄ Αθηνών.\nΔείτε τη βαθμολογία και το πρόγραμμα του Σαββάτου (4/2), στον 2ο όμιλο της Γ΄ Αθηνών.\nΔείτε τη βαθμολογία και το πρόγραμμα του Σαββάτου (4/2), στον 3ο όμιλο της Γ΄ Αθηνών.\tΚατηγορία: Ερασιτεχνικό - ΕΠΣ Αθηνών


Κολίνα : «Η ανατροπή της Γιουνάιτεντ στον τελικό το 1999 θα μου μείνει αξέχαστη» | in.gr\nTAGS: champions leagueγιουνάιτεντκολίναμπάγερν\n26 Δεκεμβρίου 2020, 13:03\nΟ Πιερ Λουίτζι Κολίνα είναι σύμφωνα και με το France Football ο κορυφαίος ρέφερι όλων των εποχών. Ο Ιταλούς διαιτητής είχε διευθύνει σπουδαία παιχνίδια ενώ μεταξύ άλλων και τους τελικούς Μουντιάλ (2002) και Champions League, ωστόσο σύμφωνα με τον ίδιο το ματς που δεν θα ξεχάσει ποτέ είναι ο τελικός του Champions League 1999 μεταξύ Μπάγερν Μονάχου και Μάντσεστερ Γιουνάιτεντ.\n«Ήταν μία σκληρή σκηνή με τους πρωταγωνιστές τους παίκτες της Μπάγερν επειδή κατά τη διάρκεια των 90 λεπτών η Μπάγερν ήταν χωρίς αμφιβολία η καλύτερη ομάδα. Δικαιούτο 100% να έχει πάρει το ματς. Και ξαφνικά, δύο λεπτά, δύο γκολ. Εκείνη τη στιγμή ήταν πεπεισμένοι πως είχαν πάρει τη νίκη αλλά ξαφνικά έχασαν το τρόπαιο.\nΥπήρχαν δύο διαφορετικές στιγμές σε αυτό τον αγώνα. Η μία όπου μία ομάδα παικτών που ήταν πεπεισμένη πως θα κερδίσει, δεν το έκανε, και η άλλη όπου ένα γκρουπ παικτών που δεν φαντάστηκαν ποτέ ότι θα νικούσαν, ξαφνικά βρέθηκαν να γιορτάζουν. Ήταν κάτι που δεν θα το ξεχάσω ποτέ.\nΔεν υπάρχουν λόγια. Αυτό που αισθάνθηκα αμέσως ήταν πως έπρεπε να βοηθήσω μερικούς παίκτες της Μπάγερν να σηκωθούν επειδή υπήρχαν ακόμα 20 δευτερόλεπτα παιχνιδιού. Προσπάθησα να χρησιμοποιήσω τη φυσική δύναμή μου και να σηκώσω αυτούς τους παίκτες για να συνεχίσουν.\nΑυτές είναι στιγμές που καταδεικνύουν πραγματικά πόσο παθιάζονται οι ποδοσφαιριστές με αυτό που κάνουν. Επιπλέον το ματς αυτό θα μου μείνει αξέχαστο και για την αντίδραση των οπαδών της Μάντσεστερ Γιουνάιτεντ μετά το δεύτερο γκολ της ομάδας τους.\nΈκαναν έναν εκπληκτικό θόρυβο, σαν τον βρυχηθμό ενός λιονταριού. Το κοντράστ των συναισθημάτων της χαράς και της λύπης είναι πράγματα που δεν μπορώ να ξεχάσω από εκείνο το ματς. Επίσης, δε θα ξεχάσω και τα θλιμμένα μάτια του Λόταρ Ματέους όταν κοίταξε το τρόπαιο», ήταν τα λόγια του.\nΣχετικά άρθρα: ➤ Boxing Day : Οι Άγγλοι γιορτάζουν με ποδόσφαιρο σήμερα ➤ Σόλσκιερ : Ο Πογκμπά θέλει να κατακτήσει τρόπαια με τη Γιουνάιτεντ ➤ Ντέρμπι του Μάντσεστερ στα ημιτελικά του League Cup\n18/05/2022 | 14:11\nΠοδόσφαιρο Μπάχαλο και στον… αέρα ο τελικός Κυπέλλου: Ανακοίνωση-φωτιά του ΟΑΚΑ κατά της ΕΠΟ 1 λεπτό πριν\nΕλλάδα Άγρια συμπλοκή στις φυλακές Κορυδαλλού - Έκοψαν το δάχτυλο κρατούμενου 3 λεπτά πριν\nΕλλάδα Τραγωδία στο Ρίο Αντίρριο: Η στιγμή που ανασύρουν νεκρό 30χρονο που έπεσε από τη γέφυρα 3 λεπτά πριν\nEnglish edition The repayment of the repayable advance in 96 installments starts July 5 λεπτά πριν\nΠοδόσφαιρο Επίσημο: Ο Ολυμπιακός στην COSMOTE TV για 3 χρόνια, με ποσό ρεκόρ 8 λεπτά πριν\nΚόσμος Ένας νεκρός και τρία τραυματισμένα παιδιά μετά από ρωσικό βομβαρδισμό στο Ντονέτσκ 11 λεπτά πριν\nΚοινοποίηση: Κολίνα : «Η ανατροπή της Γιουνάιτεντ στον τελικό το 1999 θα μου μείνει αξέχαστη»


Αλλεργία στο τσίμπημα της μέλισσας: Συμπτώματα & προφυλάξεις | TaMeteora.gr\nΑρχική ΠΕΡΙΣΣΟΤΕΡΑ ΥΓΕΙΑ/ΟΜΟΡΦΙΑ Αλλεργία στο τσίμπημα της μέλισσας: Συμπτώματα & προφυλάξεις\n16 Ιουνίου 2017, 10:45\n– Μείνετε μακριά από τα μελίσσια (κυψέλες).\n– Αποφύγετε να κάνετε χειρονομίες όταν βρίσκονται σε κοντινή απόσταση.\n– Προστατέψτε συγγενείς από κάθε είδος επαφής με τα μελίσσια.\n– Τρώτε σε εξωτερικούς χώρους.\n– Μεταφέρετε κουτάκια αναψυκτικών ή κονσερβοκούτια.\n– Ασχολείστε με την κηπουρική.\n– Φοράτε σανδάλια ή περπατάτε ξυπόλυτοι.\n– Φοράτε άρωμα, κολόνια ή χρησιμοποιείτε αποσμητικό χώρου.\n– Φοράτε ανοιχτόχρωμα και φαρδιά ρούχα.\n– Απλώνετε ρούχα σε εξωτερικούς χώρους (να τα τινάζετε καλά πριν τα μαζέψετε).\n– Καλό θα ήταν να απομακρυνθείτε από το συγκεκριμένο σημείο, ακόμη και αν δεν\n– Βγάλτε το κεντρί αμέσως ξύνοντας ελαφρά με το νύχι σας, μια κάρτα ή ένα\n– Χρησιμοποιήστε τη θεραπεία που σας έχει συστήσει ο αλλεργιολόγος σας.\n– Αναζητήστε ιατρική περίθαλψη άμεσα.\n– Άμεση θεραπεία: Συνήθως αδρεναλίνη σε ενέσιμη μορφή για σοβαρές περιπτώσεις. Η καθυστέρηση στη χρήση της αδρεναλίνης με άλλα φάρμακα (κορτικοστεροειδή, αντιισταμινικά) μπορεί να είναι μοιραία. Παρόλα αυτά, η αδρεναλίνη δεν αρκεί σε ιδιαίτερα σοβαρές περιπτώσεις, αλλά μέχρι παρασχεθεί η απαραίτητη ιατρική βοήθεια στο θύμα. Επιπλέον, οι ασθενείς μπορεί να μην την έχουν πάντα μαζί τους.\n– Προληπτική θεραπεία: Μέσα από την έναρξη συγκεκριμένης ανοσοθεραπείας. Σε περίπτωση νέων τσιμπημάτων είναι η μόνη θεραπεία ικανή να σταματήσει τα συμπτώματα (αν και οι μέγιστες δόσεις αρκούν για την προφύλαξη σε δύο τσιμπήματα).\nΠροηγούμενο άρθροΒρήκαν πτηνό 99 εκατομμυρίων ετών παγιδευμένο σε κεχριμπάρι [βίντεο]\nΕπόμενο άρθροΠανελλαδικές 2017: 16/6 θέματα στην Βιολογία των υποψηφίων ΓΕΛ\n24 Ιουλίου 2020, 20:35 0\nΤσίμπημα μέλισσας και σφήκας: Είναι γνωστό πως με το τσίμπημά της, μία μέλισσα χάνει το κεντρί της και πεθαίνει. Όμως, δεν συμβαίνει το ίδιο...\n22 Απριλίου 2020, 11:38 0\n«Είδα κάποτε μια μέλισσα πνιγμένη μέσα στο μέλι και κατάλαβα» ...


Ποιοι είναι οι καλύτεροι εραστές της Ευρώπης;\nΤοξότη, όσα λιγότερα πεις τόσο μεγαλύτερες οι πιθανότητες να βγεις αλώβητη.\nΤετάρτη, 19 Φεβρουάριος 2014 17:03\nΜια νέα έρευνα για το σεξ και την ερωτική μας ζωή ήρθε για να ρίξει φως στην κατάσταση. Οι έξι χώρες που συμμετείχαν στην έρευνα για το «Σεξ των Εθνών» ήταν η Ιταλία, η Γαλλία, η Αγγλία, η Σκωτία, η Ουαλία και η Ιρλανδία και συμμετείχαν πάνω από 6.000 άνθρωποι.\nΝικητές στην σεξουαλική ζωή αναδείχθηκαν οι Ιταλοί: Το 64% των ανδρών και των γυναικών στην Ιταλία που συμμετείχαν στην έρευνα ανέφεραν ότι είναι πολύ ικανοποιημένοι. Οι μεγάλοι «χαμένοι» ήταν οι Άγγλοι, αφού μόνο το 54% όσων πήραν μέρος στην έρευνα δήλωσαν ευχαριστημένοι.\nΟι Σκωτσέζοι φάνηκε να έχουν τις χαμηλότερες προσδοκίες από τη σεξουαλική τους ζωή, καθώς ένας στους δέκα δήλωσε πως δεν περιμένει το σεξ να κρατήσει περισσότερο από δύο λεπτά. Αντίθετα, πάνω από το 1/3 των Ιταλών θεωρεί ότι η «φυσιολογική διάρκεια» ξεπερνά τα δέκα λεπτά.\nΣκοπός της έρευνας ήταν να μελετηθεί το πρόβλημα της πρόωρης εκσπερμάτισης, αφού αποτελεί το πιο κοινό πρόβλημα ανδρικής σεξουαλικής υγείας. Οι ερευνητές κατέληξαν στο συμπέρασμα ότι πάνω από το ένα πέμπτο των ανθρώπων θα ήθελε το σεξ να διαρκεί περισσότερο. Παρόλα αυτά, ελάχιστοι αποφασίζουν να ζητήσουν βοήθεια από γιατρούς για να αντιμετωπίσουν το πρόβλημά τους- οι Άγγλοι, οι Σκοτσέζοι και οι Ουαλοί είναι αυτοί που λιγότερο καταφεύγουν σε ειδικούς.\nΟ Martin Tod, γενικός διευθυντής του Men’s Health Forum δήλωσε ότι «η πρόωρη εκσπερμάτιση μπορεί να οδηγήσει σε συναισθήματα ματαίωσης και απογοήτευσης. Μπορεί να έχει πολύ αρνητική επίδραση στην ποιότητα ζωής των ανδρών και των συντρόφων τους. Είναι πολύ πιο συχνό φαινόμενο απ’ ό,τι πιστεύουμε και οι άντρες δε θα έπρεπε να ντρέπονται να κάνουν κάτι γι’ αυτό. Δε χρειάζεται να υποφέρουν σιωπηλά.\nΗ έρευνα έγινε για τη φαρμακευτική εταιρεία Menarini, η οποία συνεργάστηκε με διεθνείς παίκτες ράγκμπι, όπως ο Danny Care, ο Sean Maitland και ο Dan Biggar, με σκοπό να ενθαρρύνουν τον κόσμο να ζητήσει βοήθεια για τα σεξουαλικά του προβλήματα.\nΕραστές, Ευρώπη, Σεξ, Ιταλία, Γαλλία, Αγγλία, Σκωτία, Ουαλία, Ιρλανδία,